url: =Thuthak tomkim ~ The Tedim Post (20 July) :: ZOMI DAILY\nposted on 20 July 2020 at 10:47 am Lomkholna: Myanmar, News, TedimPost, Zomi\nNews In Brief: Thuthak tomkim ~ The Tedim Post (20 July)\nChin State, Mindat Township sunga khua pawlkhat te lo sungah cikmah hun a om ngei nailo kauphe pawlkhat kimu ci hi.\nNational Unity Party(NUP) in 2020 kiteelpi ah Township 177 ah ka dem ding uh hi, ci-in Party Vice President U Han Shwe in gen hi.\n2020 kiteelpi ading in gampua lam a om Myanmar gammi te Vote(mee) apia khol nuamte adingin July 16, 2020 pan Embassy ah kisiau khol thei ding hi cih tangko uh a, tua ni mah in Singapore gamah siauhna lai a pia mi 1000 val pha pah hi, ci-in Embassy thunei te in gen hi.\nIrrawaddy Division ah biakna lamtawh kisai Biakinn, Mosque leh Pagoda 130 val kumpi phalna tungtawn in kihong sak kikta ci hi. Hih mun ah Biakinn 46, Mosque 49 leh Pagoda 42 te kihel hi.\nA 4 veina 21 Century Panlong khawmpi pen hong tung ding August 12-14, 2020 hun sung tengin kumpi thukhun Social Distancing zui in Nay Pyi Taw Khuapi ah kibawl ding hi, ci-in kumpi lam thunei U Zaw Htay in gen hi.\nWakhema khua a NLD Working Committe pan mimal 20 valte party pan a kikhawlsak na hang pen NLD CEC te thukhensatna a lungkim lohna hang hi, ci-in NLD pan Dr. Myo Thein Nyunt in gen hi.\nIran gamah tulaitak Covid-19 natna nei mimal 25 Million phata a, mimal 10 Million bang kibeh lap to kha thei ding hi, ci-in Iran Kumpipa Hassan Rouhani in gen hi. Milip 80 Million apha Iran gam pen Middle East gam teng lakah Covid-19 natna a suksia pen ci hi.\nJuly 18, 2020 in Indonesia gam ah COVID-19 natna nei mimal 84,882 tawh Sen(China) te khengin East Asia ah natna ngah a tampen gam cih ciaptehna ngah thak uh hi. Indonesia gamah July 18, 2020 ni-in COVID-19 natna ngah thak mimal 1,752 leh a si 59 om cih cidamna lam thunei ten gen uh hi.\nJuly 18, 2020 in Thai gamah mimal 1000 val in tulaitak a akumpi uh deihloh lungphona nei uh hi. Hih lungphona ah University sangnaupangte leh khangthak mipil tampi zong kihel uh ci hi.\nMore: Kawlpi hong hawh ve ~ Rev. Thang Van Lian\nAustralia gamah mipil ten minutes 20 sungin COVID-19 natna nei ngei, nei/neilo si tawh akisit theih nading setvan bawlkhia uh ci hi. Hih van pen leitungbup ah amasa pen zong hipah hi.\nJuly 19, 2020 ni Leitung bupah Covid-19 natna ngah Tein 140 val(14,355,705), asi Tein 6 val (603,285) leh adam kik Tein 80 val (8,071,937) phata hi. Source : 7day news, Eleven Media, Myanmar Times.\nPrevious: Leitungbup Zomite sungah kidop/ kikep ziading pulak nopna\nNext: USA, Tulsa pan Rev. Kap Khan Mang (Tuimui, Hatlang) in hongnusia


timestamp: atn

url: =Global Zomi Alliance (GZA) khawmpi 3 veina kibawl ~ Zomi Times :: ZOMI DAILY\nposted on 3 December 2016 at 9:42 am Lomkholna: GZA, News, Zomi, ZomiTimes\nZomi Party ZCD, Zomi CSO, Zomi Media leh Zomi biakna namkim kipaikhawm, makai thak kiteel – Yangon khuapi, Tedim Baptist Church – Yangon (TBC-Y) pawlpi biakinn ah November 24-27 sungin 3veina GZA – Global Zomi Alliance (Leitungbup Zomi Kipawlna) khawmpi thupi takin kibawl a, GZA central committee, GZA Kalaymyo, Tedim, Yangon leh gamdang Malaysia, Singapore, USA leh aphualphual a makaite, Zomi party ZCD, Zomi CSO, Zomi media leh Zoki pawlpi atuamtuam panin ahithei zahzah in pawisim pai uhi cih thu kiza hi. November 24 nitak hunpi ah Rev. Suan Khan Lian (Zomus – Yangon) in hunuk a, Rev.Dr. Smith Ngul Za Thawng in vaimuakna thugenna leh Rev.Dr. Do Suan Mung (GZA-GS) in thugenna nei hi.\nNovember 25 ni zingsang lamin GZA President Rev.Dr. Samte Pau Khan En in GZA mailam kalsuanzia ding thusunna neiin Rev Dr Man Hau Cing in hun makaih a, Thusunna nihna ah Rev Dr Nang Sawm Piang in hun makaihin Khangno (Youth) leh Numei (Women) tawh kisai thusunna omin dotna leh dawnna, kamkup khawmna nitaklam ah om a, nitak hunpi iah GZA Tedim local commmitte in hun makaihin Rev. Go Za Nang in thugenna nei hi. November 26 ni zingsang lamin GZA mailam nasep Ding geelna : Rev.Dr. Go Cin Zam leh nitaklam GZA makai thak ding teelna, Zomi uliante tawh kimuhna leh nitak hunpi – Rev.Dr. Go Cin Zam; Nov.27- Biakinnn tuamtuam ah kikhopna leh nitak mahialna ah Hunpi – Rev.Dr. Ngul Khan Pau leh makaithak apna – Rev.Dr. Pau Khan En nei hi.\nHih 3veina GZA khawmpi nimasa ni 2 (November 24-25) sungin GZA nasepnasate leh GZA malam k alsuanzia ding kigen a, apawlpawl akhawkkhawk kikhenin kamkupna leh thupulakna nei ziahziah uhi. November 26 nitak lamin GZA makaipi ding teelna kinei a, Nomination Committee ah Convenor – Rev. Khoi Lam Thang (GS-BSM), Rev.Dr. Man Hau Cing (Senior Pastor – Tahan), Prof. Joseph Hang Khan Pau, Prof. Dr. Nang Suan Kham, Sia Kam Suan Mung (ZYA-GS), Sia Kap Suan Pau (Mihau) leh Sia Pau Khan Suan (Singapore) kiseh a, amau pulakna ah Patron makaisa 4te leh President – Rev.Dr. Do Suan Mung leh GS – Rev.Dr. Go Cin Zam leh adang member 7 seh uhi. Akiteel ciangin aluite mah angeina bangin kihelin behlap zaw leng cih thu hangin aluiteng amau mun ciat mah ah kikoih a, akibehlap pen Legal Advisor, sumkem leh member 5 kibehlap hi.\nGZA makaite leh MP, kumpi uliante tawh holimna hun khat kiteel khit ciangin kinei a, tu amun ah hun uk – Rev.Dr. Smith Ngul Za Thawng in semin Rev.Dr. S. Pau Khan En in kamhonna ah John F. Kenedy in thukikupna ah Pasian nasemte asapna ahang pen USA pen Pasian ukna nuai hihen cih ka deihna hi ciin apulak bangin Zomi politiciante zong Pasian it Zomi makaite ihihna ding hanciam ding leh minam aa dingin hangsan takin nong pan uh leh note nung ah hong kidinpih ding hi ciin gen hi. REv.Dr. Do Suan Mung in GZA tangthu tomkim agenna ah 2011 Cope kum 100 cin pawi a kiphuan hi a, amin pen Singapore ah makaipi 5 kiteelte phuah hiin Rev.Dr. JM Ngul Khan Pau pen kinung behlap hi. GZA min tawh khatveina khawmpi Kawlpi Agape AG biakinn ah kibawl a, panmunlen tampi kiguang hi.\nGZA nihveina Tedeim ah kibawl a, 914- Zomi gelh ciat ni cih kitangko a, nasep lian khat kisem kha suak hi. thumveina Yangon TBC-Y biakinn ah kiteelna kinei hi ciin gen hi. Pu Cin Sian Thang in GZA leh ZCD mapankhop loh aphamawh hi a, NLD kumpi nangawn in amau deih bangin bangmah sem thei nailo ahih manin ZCD MPte nong hawmthawh phial zong un tawmvei hong ngak lai unla, hong phat nailoin hong gensia nai kei un, ahun ngak lai ni ciin gen hi.\nPu Gin Kam Lian in England kumpi gualzawhna pen missionary Pasian nasemte panna thupi mahmah hi. Biakna pawlpi tawh mapan khoploh hitheilo hi. Khantohna committee myone kim ah kikoih a, teelcing MPte Chairman kisemsakin Tedim ah Pu Gin Kam Lian leh Tonzang ah Pi Cing Ngaih Mang ahih manin nidang sangin MPte in thuneihna tamzaw ta ding hi. Chin state Political Dialogue ciangin azo party ZCD, NLD , USDP leh CNF kihel ding hi.\nCommon language (pautang) ding pen atampente pau kizang ding hi ciin linguistic mipilte in gen a, Zomi atampen ihi hi. Khua leh tui ah akisam leh athucing MPte tung ah hong puak le ucin Innpi ah ka gen ding uh ko tavuan hi. Federal state ngah masaklohin Zomi vai pen haksa ding hi. Minam party din hamphatna in NLD party tawh ideihnate dinkikim mun ah kigen thei hi ciin gen hi. Pi Cing Ngaih Mang in Innpi ah gen tektek bek tawh akingah hituan lo a, khatvei genin ngah kei leng, kigenkik theilo sangin mimal kimuhna tawh tu-in Nakzang lei, Tuisawm lei leh adang khat kingah kipan ta hi. Pi Suh Kyi in Pupi it mahmah ahih manin ZCD pen NLD leh kumpite mai ah kimaitang hi. Numeite limbawl leng igam khangto ding hi ciin gen hi.\nPlaning sum Dy.Director General Pu Thang Do Cin in Kawlgam tulaitak MPte pen thunei omlo a, gamdangte kumpi uliante sangin thu nei zaw hi. 1970 laiin Kawlgam mipil lak ah Rakhine mi tampen a, anihna Zomi hi-in Chin (Zomi) sung ah mipil 5 lak ah eimi 3 kihel hi. ZCD dinpih ngam lel l eng iminam party omsun ahih manin ihampha zaw ding hi. Bangbang hileh ulian ding pen kumpi nasem tampi omin azalian mun ah i om ding kisam hi ciin gen hi. LKK (ZT-MMK) Zomi Times\nPrevious: US House Minority Leader dingin Nancy Pelosi kiteelcing kik ~ TK Lian\nNext: Nokia te’n 2017 kumsung in Smartphone hong hawmkhia kikding ~ ZD


url: =Sarika(Independent(IND)):Constituency- WARD 46-MANGOLPURI EAST(NORTH DELHI) - Affidavit Information of Candidate:\nHome→Municipal Corporation for Delhi 2012→NORTH DELHI→WARD 46-MANGOLPURI EAST→Sarika(Criminal & Asset Declaration)\nCBSE Board, Delhi, 2010\nii Deposits in Banks, Financial Institutions and Non-Banking Financial Companies Nil Saving A/c PNB, Naharpur, Sector 7, Rohini, Delhi\nvi Motor Vehicles (details of make, etc.) Nil Motorcycle No. DL6SAG7542, Discover, Purchase Year 2012\nGross Total Value (as per Affidavit) 3,45,000 3 Lacs+ 85,000 85 Thou+ Nil Nil Nil Rs 4,30,000


url: =Singapore Botanic Gardens ah singkungkhat pukin mi 1 denglum, 4 liam ~ ZD :: ZOMI DAILY\nposted on 12 February 2017 at 9:27 am UTC+9:30 Lomkholna: News, Sawltak, Singapore, World\n“Singapore Botanic Gardens” kici Singapore gamsung aom singkung tuamtuam kisuanna huansung ah Saturday (Feb 11) ni in Tembusu Tree kici singkungpi khat puksuk in, mi 1 denglum in adangzong mi 4 liam cih CNA pan kiza hi. Singapore Civil Defence Force (SCDF) te genkhiatna ah nitaklam 4:25pm hunpawl in thupiang hi a, asi leh aliam mi 5 teng National University Hospital ah kipuakpah cihi.\nNational Parks Board (NParks) inzong nitak 8:32pm hunin Statement khat khahkhia uh a, hih tuahsiatna hangin mikhat in hongnusia cih gencianna nei uhhi. Bangci bangin hih singkung puktheihiam cihzong kancianna kineiding cihzong Agency in genkhia hi.\nAhi zongin tulaitak kasep masading uh Priority ahihleh asipen leh aliam te ii innkuanpih te kisapna te ah panpihding kamasading uhhi ci’n Statement ah genkhia uhhi.\nSingapore Police te genna ah asipen kum 38 aphakhin numei khat hi a, India National khat cihi. Asi nupinu ii pasal pen kum 39 aphakhinkhat hi a, French National khat kici hi. Atate zong apeeng kumkhat aphapan 2 tawh a innkuan 4 un hih Botanic Garden ah hunnuam zangding in apai uh ahihi. Ahi zongin azi asih banah apasal leh atate zong liamna ngah uh cih kiza hi.\nHih singkung apuklaitak amitawh amukha Jonathan Ang kicipa ii genna ah amahpen ageina munkhat ah atut hithiat laitak hi a, thakhatthu in vanging bangdan in agin ngaihmahmah khat kaza cihi. Ka etciangin singkungpi khat puksuk in, agei aom singkung khatzongtawh tuksukkhawm cihi.\nSingkung puksuk in mi dengkha cih akitheih ciangin ageinai aom mi 100 val bangin kidelh ngeingai in, tua singhiang te kikaikhia ngeingai ci’n genkhia hi.\nAnuai ah YouTube video clip tomno khat ki entheiding hi.\nSingapore Botanic Gardens’ website ii genna ah hih Tembusu Tree kici singkungpen kum 270 bang upa khinding ci uh a, hih Botanic Garden sung aom tua singkungte lakah a upapen hiding in ki ummawh cihi. Singkung asanna pen Meter 40 (Pi 131) bang sangding cih kiza hi. ZD Sawltak #zomidaily\nPrevious: Zomi Nam Ni 2017 ~ Yangon Khuapi Ah\nNext: Trump in US – Mexico kulh ciannading asum kikhiam sakding ci ~ TK Lian


url: =ZSS 7: Zeisu le Mi Kitasamte - Zomi Adventist Innkuan\nLesson 7 Zeisu le Mi Kitasamte\nSabbath Nitaklam Aug. 10\nTukaalsung simding : Luka 1: 46-55; 4:16-21; 7:18-23; Mate 12 : 15-21; Mate 21 : 12-16; Maku 11:15-19; Isaiah 53:3-6.\nKamngah: “Gimna a thuak mite tungah lungdamthu a hilhdingin, Topa in, kei hong sehkhin ahih manin, keima’ sungah Topa’ kha hong omhi. Salin a kimante tungah suahtaknathu a gending, mittawte in khua a muhkiktheih nading, a kinengniamte a suakta sakding leh, Topa in amite a hotkhiatding kum a pulak dingin kei hong sawl hi.” Luka 4:18,19.\nLeimi a hong pianna thu tampite lakpan khat, Zeisu in, Pasian hong lakdingin hongpai ahi hi.A thuhilhna, a nuntakzia te lakah mitawh akizop na dan tawh hong lak hi. Ama gamtatzia te in tu leh tu in mi kikheel sakzo hi. Hibang Messiah nasep dingdante pen Lai Siangtholui kamsangte, Zeisu’ nu Mary leh Zeisu mahmah in zong a nasep kipatlai a thuhilhna (Luka 4 sung)ah genkhol zo hi. Lungdamna lai gelhte in zong Lai Siangtholui kamsangte kammaltemah kawmkik in tua tangthute mah gelh kikkik uhhi.Tuabangin, Zeisu’ nuntakdan,mizawng, a kineng-niamte a donziate kamsangte tungtawnin ki muthei hi.\nBiakna makaite in, Zeisu pen a lauhuaipa khatin mu uhhi. A patauhhuai mah mah in Zeisu manuh a, thuman lopi in thukhenin, singlamteh tungah khai uhhi. Zeisu sungah, Pasian in thumaanlohna thuak a, asihna sungah siatna i lauhuai dante hong laktel hi. A thawhkik ciangin, hoihna leh hotkhiatna hongpiak na’ngin gualzo in nungta hi.\nMitkha in muh ding: Mary in vanmi Gabriel kiangpan Sangpenpa Tapa, Zeisu’ nu hihna ding thupuak ngah.Midang kuamah gennailo a, a tanau u Elizabeth kiang a vahawh leh,amah zong lamdangtak in naukhat nei ding cih thei hi. Elizabeth in kha-mit tawh a muhna bangin, Mary in kamkhat zong genman nailo in, tua thupuak na theikhinzo a, Pasian kamciam leh a hoihna te na mukhin uhhi.\nLuka 1 : 46-55 simin. Amah leh mipi ading Pasian a phatna te ngaihsun lecin, “Vanglian Pasianin keima adingin na lianpi hong sepsak hi” (Luka 1 : 49), mipi ading zong hipah hi. Banghangin, eima ading leh mipi adingin Pasian phathuai thei hiam?\nHihla in tanglai late leh kamsangte’ laigelhte lakah a kician khat a hihi. Mary lungsimsungah lamdang sakna leh kipaakna dim hi. Ama nuntakna sungah Pasian in nasem a hihna leh, leitungmite’ ading, Pasian’ geelna te zong phawk hi. Pasian pen vanglian, phattaak bek hilo in, hehpihna tawh kidim, a ki niamkhiatte a ki nengniam te leh a zawngte don mahmah cih Mary in tel hi. Vanmi in bel a “thupuak” a puak khitteh paikhia vingveng lel hi. Tua khit ciangin Mary in lasa a, “kumpi vangliante a tokhompan khiasuk a, mineute milianin abawl hi. Bangmah a neilote tungah na manpha tampi pia a, mihaute khut hawmguakin a paikhiasak hi” (Luka 1 : 52, 53) ci hi.\nZeisu a tangthu kipatcil lai in, ukpa (Luka 1 : 43) khat kici napi, ama ukna in gamtuam khat ahi hi.Mi tampi takte cih zel mahbangin, Zeisu’ kumpi gampen, leitung kumpigamte tawh kibanglo a “kibung bulet” gam a hizaw hi. Leitung kumpi gamsungah mihau, miliante pen, Zeisu kumpigam sungah mineupente hi zaw ding uh a, mizawng a kinengniam te in “kidim” in ki pahtawi ding uhhi.\nI pawlpi pen, Pasian’ gam a lak hi peuhmah leh, Mary gen, tua a “kibung bulet” kumpigam bangci bawl ding hiam?Mihaute leh miliante zong Zeisu itna a sangte mah hi napi, amau tungah thumanlo in koici nengniam thei ding hiam?\nTuani a simding a kiseh maw, aih ke’h, Zeisu’n a teelmaw, (Isaiaah 61:1,2) na a simkhia hi. Luka 4:16-21 sung a, Zeisu a nasep kipatna in a thu gen masakpen na ah “tuni in Lai Siangtho a hong tangtung hi” ci in Luka in Zeisu nasepna ciamteh hi. Zeisu in Mary’ la sungpan a “kibung bulet kumpigam”cihthu tangtungsak hi. Luka in Zeisu’ thu a genna ah, Isaiah kammalte kawmin, Zeisu in bang semsem a, bang semlai ding cihte, Mary in kum 30 lai in a genkhol ahi hi. Mizawngte, a liam a bai te leh nenniam te tungah lunglut phadiak a, thupha zong hong puak ahi hi.\nZeisu in hih kammalte Isaiah 61 sungpan a lak ahi hi. A nasepna ah khalam leh pumpi pen ei ngaihsut bang a kigamla hetlo a hihna honglak hi. Zeisu leh a nung zuite in khalam leh pumpi a kepna vuah, khalam hoihtak in donlel leh a hihna ciang khat om hi.\nLuka 4:16-21 leh 7:18-23 simkaak in. Banghangin Zeisu in hihbang in dawng hiding hiam? Zeisu sangpenpa a hihna leh Messiah a hihna, nang na koici gen ding hiam?\nZeisu in nungzuite a sawl laiin,a thupiakte zong hih thupiak te mah a hihi.”Vantung kumpigam hong naita hi” (Mate 10:7) cih a tangko kawmun, Zeisu in a vaikhak beh na ah “Cina te damsak in, misite hingsakin, miphakte damsakin, dawite va hawlkhia un. Manpiak kullo in hih vangliatna na ngahuh bangun, hih vangliatna na zatna vuah man ngenkei un” (Mate 10 : 8) cihi.Zeisu’ nasepna pahtawi ding a, hong zolna kumpigam lamto dinghi. Nungzuite zong Zeisu tawh semkhawm in, a nunung pen, a neupen leh a mangthangte zongkhia dinguh hi.\nVantungmi thumte thupuak tawh hihte bangci bangin khaikhin thei ding i hi hiam? I sep khempeuh in khatvei teitei “tulai thumaan” tawh bang ci bangin pumkhat thei ding hiam?\nLungdamna tangthu pen, Zeisu’ bawl nalamdang tea diakdiakin, damsakna te, zasansawh bangin na kisawh hi. Isaiah gen bangin mittawte mitvaksak, natna in a hente khahkhia in damsak, kum tampi a na te nangawn (Maku 5:24-34; John 5:1-15) damsak hi. Bek thamlo, khebai te lampai kiksak, phakte nangawn “sianglo” mah leh a khuttawh lawngin damsak; mi’ lungsim sung a teeng dawite zong hawlkhia, misi te hingkik sak hi.\nTua nalamdang te tawh mipi huup in, uplohna te vengsak lel aitam zong i ci kha sop dinguh hi. Tuabang sangsik in, Zeisu in a damkikte kiangah kuamah gen ke’n ci zawsop hi. A damkik te’n zong a thupiangte kemciplo zaw uh hihtuak hi. Ahih hangin Zeisu bawl na lamdangte pen, pawi-etbang lel sangin athu thukzaw lai hi. A ngimna bulpi penbel, mite gupkhiatna ding hizaw hi. Damsaknate ahih leh itna veina hang hi. Etpak theih dingin, mi 5,000 in a nung a zuih ciangin, Mate genna ah, “Tui-geiah Zeisu a tun ciangin, mihon tampi a na om a mu hi. Amaute hehpih huai sa a, a cinate a damsak hi” (Mate 14: 4). A na a liamte natna Zeisu in theihpih a, amaute a laptoh theihzahin lamto hi.\nIsaiah’ genkholhna Mate 12 : 15-21 sungpan simin. Mi atawm atam a Zeisu’n a damsakte Isaiah leh Mate te in koici gen uh hiam?\n“Zeisu’ bawl na lamdang khempeuh in, Amah Sangpenpa a hihna honglak hi. Messiah thu a genkholna banglianin hih mah leh : Pharisee te in, mawhna kician hisak zaw uh hi. Jew makai te in, mite thuaksiatna te pen, ngeina seh in thupi laaklo uh hi. Amau’ huaihamna leh nenniamna hangin, Zeisu in a damsak zel thuaksiat nate piangzel hi. A nalamdang bawlte in mi huup hi” (EG White, The Desire of Ages, p. 406).\nZeisu’ bawl na lamdangte in itna leh thumaan gamtatna hi a, tuabangin khawl ziau lo in, mipite tawntung nuntakna lampi ah makaih hi (John 17:3).\nLungdamna laibu te sungpan Zeisu’ thu i sim ciangin, a migitna, damlo teleh naupangte a donna, a mangthangte a zonna, Pasian gamthu a genna te vive i sim den hi. Mundang te ah, zawhthawhthu tawh nasem bang-peuh, biakna makai te khawng hih vatvat pian i muh teh, lamdang i sa phial ding hi.\nMate 21:12-16; Maku 11:15-19; Luka 19; 45-48 leh John 2:13-17 simin. Lungdamna laibu simin hih a kibang tangthu a ciaptehna thu a thupi bang om hiam?\nLungdamna laibu sungah hih thubuai hong omna pen, dipkuat luatna’ng omlo hi. Thugui, gamtatna leh itna veina te tawh kidim hi. Zeisu in biakpiak na’ng ganno te zuakna khawngin biakinnpi a zatna uh pan, biakpiakna maantaktak tawh kheelsak nuam hi. Amah leitung mawhna hangin a sihna limla ganno te tawh, a siangthona mun buahbangsak uhhi.\nHebrew kamsangte hunlai in hibang a maitangah kitaipahna hoihpen hi. Lungdamna laibu simin a ciapteh hihthu te pen, Isaiah, Jeremiah leh Late te sungpan a laksawn uh ahi hi.Mipite’n, Zeisu pen kamsang hi (Mate 21:11) ci in sanguh a, biakinnpi huangsungah sumbawl-teng a ki hawlkhiat khitciangin biakinn huangsung hong lut hi.Mipite Zeisu in lawng a damna lehlam-etna a ngah uhhi.\nBiakna makaite’n zong Zeisu pen kamsang hi ci’n sangmah napi, amau din mun ading lauhuai sa uh a hih manin, thahlup theihna ding lampi zong uhhi. Tanglai kamsangte zong tua mahbangin thaang a kisiahna thu Luka 19:47,48 sungah simin.\nPawlpimi i hihtekna tawh, i omna pawlpi in, tanglai Zeisu’ hun a pawlpi in a kisapna te, i kisap sakloh na dingin i bangcih ding hiam? Tua khalam lauhuaina te koici i pelh thei diam? Bang khawng peuh a hi diam?\nPasian i cih in, mizawng, nenniamte kahna aw a za Pasian ahi hi. Pasian i cih in, Zeisu tungtawnin, leimite’ thanempen na, ki nenniamna leh thumaan lohna te a tel Pasian ahi hi.Ama’ hoihna, hong itnate khempeuh sangin, muhdahna leh hazaat nate hangin, Amah’n hong sihlawh zawsop hi. Gethsemane huansungah nakpitak a thunget khit teh kiman a, “thusit” thuak, bawlsiat, zahpih, khaina leh sihna te hong thuak a, na sakna, ngongtatna, gitlohna tawh ki simmawh hi. Mawhneilo misiangtho pa heh theihtheih na’ngin phin uhhi: “Amah kiniamkhiat tawmzaw a, nasemlim a hong puazaw hi. Mihing bangin Amah hong kibawl a, mihing tektek mah ahong sun hi. Amah hong kiniamkhiat tawm a, singlamteh tung nangawnah sih ding a uthi” (Philipi 2 : 7, 8). Hong gupkhiatna tungtawnin, Zeisu’ hoihna i muh ciangin, a thuak siatna te zong i mangngilh kei ding hi.\nIsaiah 53:3-6 simin. Mawhnei te ading hong thuaksakpa, mawhneilo Zeisu tungah a piang bangthu hong gen hiam? Hihthu in, eite ading Amah hongpaina thu hong koici telthei sak hiam?\nZeisu tungtawnin, Pasianin, thumaanlo a thuakna telpha mahmah hi. Mawhnei lopa ki bawlsia a; Pasian nangawn that uhhi.A puksa eite in, Pasian’ hong itna, hong deihsakna leh a thumaanna te tungah lunghian na’ng om nawnlo hi : “Eite’ neih Siampi lianpen pa in i ginatlohna ah, eite a hong hehpih theilo ding hilo hi. Eite mah bangin zia-etna a thuak hi a, ahi zongin mawhna a bawllo a hihi” (Heb. 4:15).\nTopa ading i sep khempeuh, mizawngte va phaakna ah, ei tangding a Khazih’ sihna i mangngilh loh ding, ei aituam ading hilo in, i mission leh i ngimna te a ding, banghangin thupi hiam?\nNgaihsutbeh ding : EGWhite, Welfare Ministry laibu laimai 117-124, “Topa’Khekhap Sungah”: Ministry of Healing laimai 29-50 sungah “A Nasep Nite” :The Desire of Ages laimai 723-740 sungah “Pilate Thukhenna Innpi Sungah” cihte sim in.\n“Pasian in, thukham a palsat mite thukkikna kipia ding cikhin zo hi. Mawhnei te tungah thukhen dingin, Amah hehpihna tawh kidim lel a cite in, Calvary singlamteh bekmah etding om hi. Mawhneilo Pasian’ Tapa’ sihna in ‘mawhnathaman sihna’ cihthu kipsak hi. Mawhna khempeuh in thukkikna thuakding hi. Mawhneilo Khazih, mawhnei ki suaksak hi.Mawhna teng pua ahih manin, Pa’ mai-tang kiseel liang a, lungsim kitamkham liang hi. Tuate khempeuh mawhneite tat- khiat na’ng ahi hi. Mawhna guu pan suahtakna lampi dang omlo hi. Tua aih manin, mawhphel nasepna ah a kihel nuamlo peuhmah in, tua mawhna guu thuak ding uh hi” (EGWhite, Kidona Lianpi laimai 539-540).\nA tung a EGWhite kammal te na simin la, thumaanlohna tawhkisai genin : Khazih, mawhnei lopi mawhna guu hong thuak! Bang hangin tua thumaan i kepcin ding thupi hiam?\nZeisu in leitung “kumpigam” a ding cikmah hunin semkhia ngeilo hi. Leitung tangthu in gitlohna, ngongtatna leh nenniamna bawlsiatna tawh kidim a, nenniam, sikcip thuakte panpihna mah tawh a sep uh ahi hi.Anengniam, a sikcip kikheel hi lelbek hi. Christian te in, nenniam, sikcip thuakte huhna ding in leitung ukte’ ngeina te zuihlohding banghangin kidophuai hiam?\nGupkhiatna ngimna ngaihsunpha in. A thumaan Zeisu in, a thumaanlo eite ading in thuak hi. Ama hong kipiakna in, eite, Khazih sungah mithak, koici bangin hong suaksak thei hiam?\nTomlaakna :Lungdamna laibu te sungah Zeisu’ nasepna te pen,Lai Siangtholui kamsangte nasepna te tungtawn in kikipsak hi. Mizawngte ading lungdamna thu, nenniamte a ding suahtakna, lungsim kitamte ading damna dingin Messiah ci in Zeisu in nasem hi. Thumaanlo takin sihna a thuakna tawh, mihingte gitnat lohpen napan honghonkhia hi. Eite aiawh in thumaanlo takinhong sihna hangin, i mawhnate hong kimaisak a, tawntung nuntakna hongpiak manin, lungdam i ko hi.\nPrev post A Pillar of Fire and Manna From Heaven\nNext post Sabbath Ni-in Na Sem


url: =Nr. 148,796 in Spielzeug (Siehe Top 100 in Spielzeug) Nr. 766 in App- & ferngesteuerte Drohnen – Ihr-Drohnen & Hubschrauber – Shop\nStartseiteProdukt Amazon Bestseller-RangNr. 148,796 in Spielzeug (Siehe Top 100 in Spielzeug) Nr. 766 in App- & ferngesteuerte Drohnen\nNr. 148,796 in Spielzeug (Siehe Top 100 in Spielzeug) Nr. 766 in App- & ferngesteuerte Drohnen


url: =Tuition For Primary 5 Maths in Sembawang / Yishun | Community | Gumtree Classifieds Singapore\n"tuition for primary 5 maths" in Community in Sembawang / Yishun\nOne to one primary school Maths & Science tuition\nWant better grades? Graduate giving home tuiion for Primary School Maths and Science at Hougang Ave 8.2 hours per session, Rates per 4 sessions (for each subject):- Primary 3: $150- Primary 4: $160- Primary 5: $170- Primary 6: $180\nExperienced Tutor Offering Tuition Levels: - Pre-School - Primary 1-6 - Secondary 1-4 - JC 1 & 2 - University ★ 1 to 1 / Group Tuition ★ All subjects (Specialise in Chinese) Interested Parties, Kindly PM for more details! Tags: University Maths, Pharmacy JC 1 and 2 Secondary 1, Secondary 2, Secondary 3, Secondary 4 Primary 1, Primary 2, Primary 3, Primary 4, Prima ...


url: =Vietnam ah mopi dingin apai mawtaw tuahsia, zineidingpa leh adang mi 13 si :: ZOMI DAILY\nposted on 31 July 2018 at 9:46 am Lomkholna: News, Sawltak, World\nVietnam gamsung ah mopawi bawlding leh pawisiim dingin apaikhawm mawtaw khat tuahsiat in mi 14 si cih AFP pan kiza hi. Tua asi mi 14 te lakah zineiding tangvalpa zong kihel a, tuaban ah adang asi mi 13 tepen innkuankhat meltheih tanaukhat vive ahi uhhi.\nVietnamese Police te genkhiatna ah hih tuahsiatna pen zanni Monday ni in Central Vietnam ah thupiang hi a, mopawi bawldingin apai tepen Van mawtaw sungah atuangkhawm uh hi in, Containter Truck khattawh ki phukha cihi.\nVietnam gamsung ah lamzikpi tungah zuihding thukhun “Traffic Laws” tepen limtak in kizuilo banah lamzikpi te ginalo “Road infrastructure” hoihlo ahih manin mawtaw tuahsiatna tammahmah in, mi tampi in sihlawh pahpah uhhi.\nPolice Officer khatin AFP te tungah agenkhiatna ah tuahsiatna munpen Quang Nam Province sung cihi. Monu te omna khualam zuanin mopiding in Van mawtaw tawh apai ngeingai laitak un lamkal ah atuahsia hi a, zineiding tangvalpa zong lamkal ah asi ahihi.\nTua Van mawtaw pen mi 16 atuangthei 16-seater khat hi a, Container Truck tawh aki phutkhak ciangin aphual ah mi 13 sipah hi. Adang aliam khatpen zato ah sileuleu ahih manin, asi bekbek akigawm in mi 14 aphato ahihi.\nMopawi bawlding atuahsia asi te ii aluanghawm pen amau omna khua ah akivui dingin ki ciahpihkik hi. Asi khinsa te banah aliamzong adang pawlkhat om in tuate pen Local Hospital ah zatui zaha akibawllaitak ahihi ci’n Police Officer khatin genkhia hi.\nLocal Authorities te’n hih mawtaw tuahsiatna ahangpen akician takin kansan uhhi.\nAbeisa nungkum kumkhatsung bekbek inzong Vietnam gamsung ah Traffic Accident hangin asipen mi 8200 bang pha hi. Tuapen atawmzaw hilai a, tuama in kumkhasung Traffic Accident tawh asipen mi 8600 ahihi. Tuabangin lamzikpi tungah tuahsiatna panin asi tamzaw pen Motorcycle tawh tuahsiatna hizaw hi.\nAdiakdiak in Hanoi City leh Ho Chi Minh City te ah khuasung kuacik in, Motorcycle kilimzat mahmah sawnsawn hi. Motorcycle leh Car te kidembawl in kinawktheizel a, khetawh apai Pedestrian te leh lamgei ah vanzuak Vendors te’nzong tuahsiatlawh theizel uhhi. Sawltak #zomidaily\nPrevious: Cidam na ding\nNext: India, Ranchi khuasung ah innkuan mi 7 aki khailumsa in kimukhia


url: =Asian Tsunami pianzawh kum 12 cingkhin himahleh misi luang 400 anei kitheinailo :: ZOMI DAILY\nposted on 26 December 2016 at 4:26 pm Lomkholna: News, Sawltak, World\nAsia gamsung ah Tsunami nasia mahmahkhat 26 December 2004 ni in piang a, tu’n kum 12 acing hita hi. Tua 2004 Tsunami hunlai in mi 226,000 bangin anuntakna beilawh uhhi. Tualak ah misi 400 bangpen asihzawh kum 12 cingkhin himahleh anei kithei nailo cih Thai Police te’n Monday ni in genkhia uhhi.\n2004 kum Boxing Day ahih keileh December 26 ni Tsunami pen tangthu sungah ahuaisia mahmah khatin aki ciamteh ahihi. Indian Ocean sungah Magnitude 9.15 khauhnatawh zinlinggawp in, tuapan in Tsunami hongpiang hi a, “Biggest Natural Disasters” ci’n ki ciamteh hi.\nHih Tsunami tungtang ah misi atamzaw pen Thailand, Indonesia, India leh Sri Lanka gamte pan hiphadiak hi. Thailand sungbekbek ah misi 5395 pha a, tuasung panin 2000 bangpen gamdangmi, Thai gamsungah Foreign Tourists ci’n ki ciamteh hi.\n2004 Tsunami khitzawh kumpi thunei te’n misi te ii ameltheih mi 5000 kiimbang ki zasak in, aluaghawmte honglakhia uhhi. Ahi zongin misi luanghawm 400 bangpen tunidong anei kitheician nailo hi ci’n Phang Nga Province aom Police thunei Anand Boonkerkaew in Reuters te tungah genkhia hi.\nThailand gamsung ah December khasung pen gamdang khualzin Foreign Tourists atam phatdiak laitak ahih manin, gamdangmi tampitak in asihlawh uh ahihi. Tukum ciangin abeisa kum 12 hunlai in Tsunami in anawksiatgawpna munte ah Hotel hoihnono ki lamkikta a, gamdangmi tezong angei mahbang in tammahmahkik tahi.\nTukumsung bekbek in Thai gamsung ah Foreign Tourists mi 32.4 Million bang zinding in kumpi thunei te’n ummawh uhhi. Thailand ii Tsunami Warning System pen ginalo cih gensiatna omin, hoihtak kipuahlo kici hi. Ahi zongin Thai kumpi in hoihtak in ki vaihawm cih genkhia uhhi.\nRelated: Tedim khuahun (24 December 2016) ~ Tedim Times\nTsunami pianzawh kum 12 cingkhin himahleh misi luang 400 anei kitheilo, aluang phamding omlo cihmawkpen kamsiatna kawmkal ah khasiat huai phadeuh hi. ZD Sawltak #zomidaily\nPrevious: Hallo Zogam – 5 ~ T. Sawm Lian\nNext: Russia te vanleng kia ah asuakta omding in ki lamenlo ~ TK Lian\nMalaysia gamah banghih bangzong dinga pai ka hihiam?


url: =Al Khānkah SAT Tutoring - Find SAT Tutors in Al Khānkah, Egypt\nResults 1-14 of 15 for sat tutor al khānkah\nSat Tutors in Al Khānkah, Egypt\nFind Private & Affordable SAT Tutoring in the Al Khānkah Area!\nAyman E. Private SAT tutor in Al Khānkah, Egypt\nMohamed S. Private SAT tutor in Al Khānkah, Egypt\nMohammad B. Private SAT tutor in Al Khānkah, Egypt\nsaif a. Private SAT tutor in Al Khānkah, Egypt\nShadi I. Private SAT tutor in Al Khānkah, Egypt\nMohamed D. Private SAT tutor in Al Khānkah, Egypt\nKhaled E. Private SAT tutor in Al Khānkah, Egypt\nIbram M. Private SAT tutor in Al Khānkah, Egypt\nAhmed H. Private SAT tutor in Al Khānkah, Egypt\nKareem S. Private SAT tutor in Al Khānkah, Egypt\nSara s. Private SAT tutor in Al Khānkah, Egypt\nHazem A. Private SAT tutor in Al Khānkah, Egypt\nLo'ay D. Private SAT tutor in Al Khānkah, Egypt\nmohamed z. Private SAT tutor in Al Khānkah, Egypt


url: =Christian Hymn te’ tangthu: Kei Nangawn Hong It Hi :: ZOMI DAILY\nposted on 4 December 2016 at 3:00 am Lomkholna: Article, Biakna, Hymn, Zamkhatkham\nPhilip P. Bliss (1836-1876)\n1870 kiim-in “Oh, Zeisu It Ing!” (O How I Love Jesus!) la a thak hi-a kideih mahmah hi. Mi kim phial in deih-a, mun khempeuh ah hih la bekbek kisa hi. Kikhopna khempeuh ah kisa den-a, khatveivei bang tamvei pipi kisa thei hi. Tua hun laitakin Philip P. Bliss in The Charm Sunday School labu khat kaikhawm hi. Philip P. Bliss in tua labu sungah tua hun-a kideih mahmah “Oh, Zeisu It Ing!” a cih la hel nuam hi. Tua la a khenpa’ tung pan phalna a nget ciangin pia lo hi. Tua Sunday School labu sungah kihel leh ama’ labute kikhawng lo tuam kha ding cih a lau man ahi hi. Gen vet zong kul lo-in, Philip Bliss bel khasia mahmah hi. Tua la a hel theih loh mana khasia hi lozaw-in, tua pa in biakna late sumzonna-a a neihna hang ahi hi.\nTua thu a pian zawh ni tampi sung Mr. Bliss in tua thu mah ngaihsunsun kha a, ni khat ngaihsutna khat hong nei hi. “Zeisu ka it ding zong thupi mah ve’n, ahi zongin Ama’n kei hong itna lianzaw-in lamdangzaw hi lo hiam?” ci-in hong ngaihsun hi. Tua zan-in Mr. Bliss tua ngaihsutna tawh lum phot hi. Tua ni-in Mr. Bliss a zi tawh Mr. D. W. Whittle-te nupa’ inn Chicago ah a taam laitak uh ahi hi. A zingciang zingsang an ne dingin sabuai lam zuanin hong pai-a, “Lucy, Topa in tu zingsang la thak khat hong pia, hi dan hi, “Vantunga i Pa in A hong itna, Hong piak Laisiangtho sungah hong gen ta….” ci-in hih la a zi’ zakna ah sa hi.\nPasian in la la thak khat pia takpi a, “Oh, Zeisu It Ing!” a cih la a guan sawmna mun lian-ah guang pah hi. Deih mahmah napi-a a ngah zawh loh la mahbangin Sunday School naupangte’ deihpen la khat suaka, tuni dongin kisasa lai a, kum tampi kisasa lai ding hi.\nPhilip P. Bliss pen American church music tangthu ah mi minthang gospel la phuaksiam hi a, America gam Clearfield County, Pennsylvania ah July 9, 1838 ni-in suak hi. A neu lai-in zawng mahmah uh hi. A neu lai-in losung peuh sing phukna peuh-a khangkhia hi mai hi. A neu lai mah in music uk-in va pah hi. Kum 25 a phak ciangin a la phuah masapen Dr. George Root khak hi.Tua huna music khenkhia company-te’ laka minthangpen khat ahi Root and Cady Music Company in a la phuahte tamngai khat tawh a khek nop leh ci-a a khak ahi hi. Dr. George Root in hoihsa pah a, tamngai khat khakin, a hanciam lai nading hanthotna lai khat zong khak hi.\n1850 kumin Zeisu Khazih a Honpa-in sanga Tioga County, Pennsylvania a Cherry Flat Baptist Church ah lut hi. Tawlkhat sung music a sin khit ciangin Chicago ah kisuanin Dr. George Root tawh kithuah-in music hilh leh cialpi bawl-in kum 10 sung om hi. 1874 kumin D.L. Moody leh Major Daniel W. Whittle te in hunbit-a evangelistic nasep sem dingin hanthawnin zol uh hi. Tua huna kipan hun nai lo pi-a a sih dong, tua zawh kum nih sung cialpi kibawlnate ah kihel in la makaih den hi. A zi tawh Pennsylvania pan Chicago ah Christmas hun laitak khualzin-a a pai na uh a meileng uh kibungin pi 60 a thuk guam sungah kiasuk-a, mi 100 si hi. Tuate lakah Philip P. Bliss-te nupa zong kihel kha uh hi.\nPhilip P. Bliss’ phuah late lakah, “Mangmah Tatkhiat Nading” (I Gave My Life for Thee), “My Redeemer,” (Kei Ong Tanpa – Xtian La No. 485), “Ka Kha Ading A Hoih Hi”(It Is Well With My Soul),“Free From the Law Once for All” (Thukham Pan Suahtakna – Xtian La No. 473), “Hold the Fort,” “Let the Lower Lights Be Burning” cihte kihel hi.\nPrevious: Trump in Defense Secretary dingin James Mattis guansawm ~ TK Lian\nNext: Mi picing te nuntakzia ~ T. Sawm Lian


url: =Ukpi, Siahtung, Siahphei le Zo Minam Ni ~ Tual Khaw Mang :: ZOMI DAILY\nposted on 13 July 2013 at 8:49 pm UTC+9:30 Lomkholna: Article, History, Zomi Nam Ni\nHihci bangin Mangkang Kumpi in a uk ngei, a hawm ngeite mah, gam uk dinga a koihna in, amaute’ gam-uk siamna. a pilna uh ahi hi. Tua hunin Mangkang Kumpi in gam tampi, kum tampi sung na uk khin uh ahi manin a hawm ngei a gen ngeite mah zang le-uh mipi ki-uk zo cih, a muhna uh tawh kizui-in a na zat uh ahi hi. Saizang, Kapteel Ukpi Pu Thuam Thawng bang, Mangkang Kumpi tawh sial banin Thangpi-ah kilemna -thukimna bawl khin napi uh, Mangkang Kumpi lehdo-in Myo-ok suamna-ah na makai zawzen hinapi, ama ta, a suan a khakte mah vaihawmin na zang veve uhi. Khamtung gam vaihawmte in tua hun lai-in siahtung siahphei a na kaih pen, tua hun lai-in sum (dangka) kizang nai lo ahi manin lo pan a piang, khawhsa an – vaimim le taang tawh ahi zongin, thatang – tuuktha le khaaltha tawh ahi zongin, sa-phei saliang – innsa liang, gamsa liang tawh ahi zongin kipia a, thagui thatang zangin, khua-ul kaai-in kipia ahi manin kikhasiat ngaihsutin kimangngilh lo hi. A ukte in siah a kaih mah bangin a galte kiang pan daalin kem a, kial a tunteh vaak hi. Tua banga a beelte in a belhte uh ‘To’- in nei uhi. Tua bang a, gal hatte le a thukhual, a thumaante mi tampi in na beel a, Ukpi lian na suak hi. Tua hi a, mite a hu zo ding, a vaan zo dingin ‘To’ muanhuai a kizong hizaw hi. A taktakin ci leeng, nidang pek a kipanin tuhun dong, mun khempeuhah siah (tax) kipia hi. Tuhun mahmahin zong gam lian tampite in, a gam mite tungah siah (tax) tampi na la uhi. A Kumpite uh muanhuai, belh taak ahi manin ei mite tampi zong amau gamah gammi a ong san ding uh ut-in cihmawh tunna-in kinei hi. Tua manin Zomite ‘Thupha ngah Minamte hihang’ i kici liang hi.\nSiahtung Siahphei Beina: Mangkang Kumpi in Kawlgam ong uk ciangin, Kawlgam Ki-ukna khen nih ong suah hi. Kawlgam Zaanglei teng pen Ministerial Burma kici-in, Shan, Chin, Kachin – Mualtung Gam a kici teng pen Frontier Areas Administration ci-in nam nihin ong uk hi. Leitung Galpi Nihna le gal ven zawh hun ciangin Bogyoke Aung San makai-in Mangkang Kumpi tung pan Suahtakna (Independence) laak ding a kisawm hun ciangin ‘Mualtung mi teng tawh kipawlin Independence la khawm ding’ ngimna tawh Mualtung mite ong pawlzot kawikawi hi.\nA Nihveina Pinlong kikhop pen 1947 February kha kipat lamin Pinlong khua mahah kibawl hi. Khamtung gam panin Hakha pan Chief Kio Mang, Falam pan Chief Hlur Hmung, Tedim pan Chief Pum Za Mang ding hinapi, a cidam lo ahi manin, ama taangin Chief Thawng Za Khup pai a, kam phen dingin U Vum Khaw Hau in zui hi. Tua kikhopna-ah Bogyoke Aung San va pai-in ama makaih siamna mah tawh February 12 ni-in “Kawlgambup, Zaanglei le Mualtung Kipawl ding Thukimna Laipi Letmat thuh uhi. Tua thukimna tawh kizui-in, Kawlgam Zaanglei le Mualtung teng Kipawlin Independence la khawm ding; tua tawh kizui-in Democracy ngeina tawh ki-uk ding” cih thu kithukim uhi. Tua hi a, Ukpite in zong a siahkaih, a bum kaih teng bei ding cih, thei khin uh a, 1947 December kha-in Siatvatna – Compensation ngen dingin Yangon khua-ah taangmi (kusale) paisakin Kumpi tungah siau uhi. Tua hun a kipan Siahtung Siahphei bei nading a thu kipan hiamhiam ta hi.\nLeitung Galpi Nihna (II World War) ong om ciangin Mangkang kumpite in Khamtung gam nusia-in India gamah nungkik uhi. A nungkik ding uh ciangin Chief Pum Za Mang tonpih sawm uh a, amah’n zui nuam loin busim hi. Galven khit, 1945 kum a kipanin Khamtungah gam-uk zumte kihong kik ta hi. Tua hun ciangin Chief Pum Za Mang in Mangkangte a zuihnop lohna hangin thu kibawlin Ukpi za panin tawlkhat sung ‘under suspension’-in kikoih hi. Tua hunin Kamhau gam sung a hausa makai pawlkhat in tua thu meetbawlin Tedim gam sung teng, amau khawk ciatah khenin siah kaih ding hanciamin siau ciat uhi. Hihte in siahtung siahphei bei ding a siau hi loin Ukpipa’ siahkaihte, amau teng in hawm ding a, siah a kaih theih nading uh a siau ahi uhi. Ahi zongin hun tawh kizui-in siahkaih bumkaihte bei ding cih thu om khin ta, cih a theih uh ciangin Siahtung Siahphei bei nadinga a vaihawm, a makai-in ong kineih uhi. Hih thu tawh kizomin Falam Mangpi Zum Lai, General Miscellaneous Proceedings No. 72/8T 1946-ah Report sungah 1. xxx, 2. xxx, 3. xxx,\n4. In all these proceedings, both Mr. Wilson and Mr. West were of the opinion that these frivolous and mostly false charges were brought up mainly with a view to have Chief Pum Za Mang removed from his Chieftaincy and his tribal area broken up into Independent petty Chieftaincies. From the perusal of the records and the existence of the memorials, to His Excellency the Government of Burma, there is no doubt that the only motive behind all these agitations was the desire to have petty Independent Chiefs and to break away from the control of Kam Hau Chief. While Chief Pum Za Mang may not have been entirely blameless in his dealings with the people in the past, I agree that the present charges after a lapse of some years were brought up at the instigation of the anti-Chief Pum Za Mang with the sole purpose of having him removed and his area broken up. It is quite well known that the Zos, Thados, Muizawls and Tuithangs have been trying to break away from the Kamhau rule. When the chances of their becoming Chiefs themselves appear gradually dimmer, they became the leader of commoners wanting no chiefs at all throughout the district.\nHih a tunga kigelh thute i et ciangin Zogamah Siahtung Siahphei a kikaihna hita leh a beina hita leh leitung pianzia le a hun zui-a a kikaai, a hun zui mah a a bei hi a, mi pawlkhat makaihna tawh a bei hi lo hi. Ahi zongin mailam Nainganzi paidan le mipi’ lungsim ngaihsutna zawh nading a geelsiam, a mu kholsiamte in a piang thu khatpeuh, hun khatpeuh meetbawl thei-in (a khuan a ye) laak siam hi. A taktakin tua hun lai-in Ukpite bang na navaak uh henla, zu ne bekin na nitum loin, na pilvang deuh uh hileh, “Kawlgambup Kipawl a, Independence kila ding; Democracy Ngeina tawh gam vaihawmna kinei ding; Khanggui kizom a ka siahkaih, ka bumkaihte uh beisak ding thukimin letmat thuh khin hi ung; Siatvatna – Compensation zong siau khin ung. Siahtung siahphei kaai nawn lo ding hi ung,” ci-in na taangko kha zenzen bang hileh, mipi’ lungsim ngaihsutna kilamdang zo mahmah ding hi.\nZO MINAM NI ONG PIANKHIATNA – Ei Zomibup adinga Ni thupi pen ahi, Zo Minam Ni ong Pianna le ong Piankhiatzia bulpat dih ni. Kawlgam, Mualtung Gam (Shan, Chin, Kachin) vaite tawh kisai kantelna, April 1947 Maymyo-a kibawl, (Frontier Areas Committee of Enquiry)-a thu-khensatnate pen Kawlgam Governor-pa, a Vuanzite le Mangkang Kumpi mahmah in kipsak hi. Tua thukhensatna tawh kizui-in Paletwa pen, nidangin Rakhine gam tawh kigawm hi a, Khamtung gam panin Constituent Assembly (?????? ??? ???? ??? ???? ??????? ???? )-ah 6, 1947 May kha sungin kusale – taangmi kipaisak hi. Tedim panin Capt. Mang Tung Nung, Falam panin U Sa Vut, Hakha panin U Ngun To, Kanpetlet (Mindat) panin U Vawmthu Mawng, Paletwa panin U That Hlaing-te kiteelin, Matupi panin kusale om zo nai lo ahi manin Dy. Counsellor U Vum Kho Hau in tua mun la hi. Kawlgam ‘Suahtakna’ – Independence I ngah ciangin U Sa Vut le U Ngun To-te Gam-uk Vuandok lamah pai uhi. Tua ciangin U Ngun To’ munah U Lian Thum ong lut a, U Sa Vut’ munah U Tial Dum ong lut hi. Tua hun ciangin Matupi taangmi dingin U Sang Ning zong ong tung ta a, Khamtung gam vaihawmna – Ministry of Chin Affairs pen amau teng in tavuan ong la ta hi. Kawlgam Independence zong kingah khin ta a, mailamah Parliamentary Democracy tawh kikalsuan ding hi ta hi. ????????? ??????? ???? ??????? ???? kusale-te zong mailamah Hluttaw taangmi kiteelna-ah kihel nuam ding, mipite’ mee mah deih ding ahi manin, party zong ong neih uh kul ta hi. Tua munah Tedim panin Captain Mang Tung Nung makai-in Khamtung Suahtak Vaihawm Pawl – KSVP ci-in Party min phuak hi. Ukpi Pum Za Mang makai-in Thu Hoih Vaihawm Pawl – THVP ci-in Party min phuak hi. Khamtung gam Vuanzi U Vawmthu Mawng makai-in 1948 February 20, 21, 22 sung teng, Falamah kikhoppi khat kibawlin hun kilaihna, siahtung siahphei beinate taangpi tungah kipulaak hi. Tua lai munah a kikhawm mi tul nga – 5,000 pha kci hi. Nainganzi tawh kisai mipi kikhopnate tuhun dongin 10 tawh hawm leeng a taktak tawh kituakzaw hi. Ahi zongin hih pen record a kiciamteh ahi mah bangin a phazah bel thupi lua lo hi. Tua hunin Zo Minam Ni cih min kiphuakpah nai lo hi. 1950 kum October ni 9 ni, Chin Affairs Council kikhopna-ah Zo Minam Ni dingin 1948 February 20 ni kikipsak hi. 1951 February 20-22 sung a khatveina Zo Minam Ni Pawipi, Mindat khua-ah kibawl hi. Tua ni-a kipanin tuni dongin kum 60 val, kum simin Zo Minam Ni kibawl hi. A kibawl sim mahin, Zomi kithutuak a kipumkhat nading, I minam le I lai, I paute mangthangsak loh nading, gam khantoh nading cihte sangin Siahtung Siahphei thu, Ukpi thu, Sukte beh langpan nading thute mah kitamgen pen hi. Nidang a siahkaihna le siah piaknate pen mi khatpeuh, beh khatpeuh in amau ut thu tawh a kivaihawm hi loin a khuahun zui-a kizang ahi manin kuamah kimawhsak nading om lo hi. Tua ahi manin a beisa thute taangthu-in koihin ki-it kilem nading thute, kithutuak a kipumkhat nading thute, gam khantoh nading thute ngaihsut-huai, genhuaizaw ka sa hi.\nTual Khaw Mang\nPrevious: The History of the Detention of Pu Chin Sian Thang\nNext: Interview: Lasiam Nuamlek tawh holimna (Dogal Nahih Sese)


url: =11. AMS China Manasarowar (Tibet) Region\n12. AMS China Mien-Ning Region\n13. AMS China Mustang (Nepal) Region\n14. AMS China Namcha Barwa (Tibet) Region\n15. AMS China Ning-Erh Region\n16. AMS China Shuang-Pai Region\n17. AMS China Su-Tun Region\n18. AMS China Ta-Li Region\n19. AMS China T'eng-Ch'ung Region\n20. AMS China Tingri Dzong (Tibet) Region


url: =Zogam ah Lungdamna thu tangko nasepna pulaakna\nTopa lamlahna tawh Zogam adung avai ah Topa mintawh Zomi te Kha leh taksa damna dingin nasepna te alunglut leh athei nuam te adingin hongtangko khia ing.\nPasian in honghepih in khetawh, motor cylce tawh leh motor tawh cihbangin Zogam singnuai gam mual hongzinsak kawikawi ahih manin kalungdam mahmah hi.\n1. Tuitum khua ah:\nTuitum mi US a omte vaihawm siamna tawh khuazang bupin Crusadebawlna hongnei sak uha Topa in kipumkhatna tungtawn in na lamdan tampi hongsem in kilawhcing mahmah hi. Gupngah thak leh Topa damsakna angah thak mi tampi tak om hi.\n2. Tahan Tuiphum pawlpi ah:\nTahan tuiphum pawlpi pen Pasian sungah kisatsuah nuam mahmah uha nitak 6 sung Lungdamna Gospel thu kitangko in Topa kha in nakpitakin na hongsem in nalamdang tampitak hongpiang hi.\n3. Heilei khua paina:\nHeilei khua pen kum 2001 lai in lungdamna gospel thu katangko na hiin tuni in akhuasung uh zong nakilam dang mahmah uhhi. Tutung in Nupa kop a tuikiphum zawh golden Jubilee ala Pu Neng Za Go te nupa zong hampha kasa mahmah hi. ZBCM youth conference zong om ahih manin khangno 700 kim bangin Heilei khua ah kituah khawm in Pasian vangliatna mu uhhi.\n4. Suangphei khua paina:\nSuangphei khuazang bup hongkikhawm uha, tuiphum pawlpi te biakinn lamthak zong zattheih dingin apna zong hong neisak uhhi. Khuazang bup in Pasian biakinn sung ah ki khawm zihziah in thangah huai mahmah hi.\n5.Suangzang khua ah:\nSuangzang khua ten crusadebawl dingin hongsap zawh uh kum nih bang pha ta a, tutung in kabawl thei pan uhhi. Gupngah thak mi 15 tui hongphum sak uha a, cina Topa damsakna angah zong honkhat om hi. Lawiki asawtvei suak penpen Nu Ning acih zong tutung taktak in kituiphumna hong la taktak sam hi. Akitui phum khit phet in ainn bi tawh akilam akeh mahmah pen Topan sikkang tawh khuhsak pah lian a Pasian itna hangin hampha kisa mahmah hi.Khuazang bup in tuiphum biakinn sungah hong kikhawm uha lungkim huai mahmah hi.\n6.Kaptel khua ah:\nKaptel khua ah Gospel thu tangko dingin kapai uha, pa Dong te inntual ah khuazang bup in kikhopna hongnei in lamdang kasa mahmah hi. Hi bangin kipumkhatna aom pen ih Zogam leh Zomi te pen nidang tawh akibang nawn hetlo ihihna thu kamu semsem hi.Kaptel a Carmel thungetna ah kapai uha lamdang leh manpha mahmah kasa hi.\n7. Lalta khua ah:\nLalta khua ah Lungdamna gospel thu tangko dingin kapai uha khuazang bup mah in hong kikhawm uhhi. Gupngah thak mi 13 tuiphum thakna neisak in Topa tungah athak a ki apna nei mi honkhat om hi. Atuidawn uh leh asang inn te uh thupha piakna kinei in lungdam mahmah uhhi.\n8. Suangsang khua ah:\nSuangsang khua bup in kipawlkhawm in hongkikhawm uha a, Pasian vangliatna tampi kimu hi.\nGospel pai teng:\n1.Rev.Pau Khan Khai\n2.Ptr. Vum Khan Pau\n3. Pa Kam Suan Mung\n4. Pa Lian Suan Pau\n5. Nu Ciin Khan Nuam\n6. Lia Cing Lian Niang\nPasian in Zogam leh Zomi te apuah a zun thei dingin hong omsak pen ka lungdam mahmah hi.Zogam ih zin ciangin piteek leh nangpang tam in khangno khanglai teng zinkhia mang uhhi. A omlai piteek puteek teng tungah itna tawh iveh ivaan ciangin alungdam mahmah uh a khitui tampi hong luang khia hi.\nPasian nasem te ading in thu hongngetsak khempeuh te tungah lungdamna lianpi kongko a mailam ah zong Zogam leh Zomite puahna dingin itha ingal te sikhetlo in hanciam ding ilungsim sungah om mahmah hi.\nTopa mintawh nasepna kiu khat pan,\nZosiam Gospel Ministry pan


url: =(Census& ZOMI Ei leh Ei Kikhemna)\nLai Siangtho bulphuh: “ Gal vilpa in gal te hong pai a muh ciang iin mi khempeuh a theihsakna diing iin patau kona peengkul tum hi. Mi khat peuh in tua patau kona za napi don lo iin a om mawk aa, a gal te hong pai iin tua mipa a thah leh ama sihna pen amahmah ngawh diing ahihi. Amah in patau kona za napi-iin don lo ahihman iin, ama sihna pen ama khialhna hang ahihi. Thudon hi leh a mah suakta diing ahihi.” Ezekiel 33:5\nThumasa: Ni dang lai iin Pasian’ mi te a lampial uh ciang ahizong iin, mawhna a bawl uh ciang ahizong iin, thuman lo lampi a tawt uh ciang ahizong iin warning pia diing Pasian in mi pawlkhat (prophets) te tavuan (responsibility) na pia hi. Kei pen prophet ka hi kei hi.Ahih hang, ih mi te sung ah Census leh ZOMI vai buaina hong om ciang iin muhkhialhna te, thuman lohna te gen diing pen Pasian hong piak mawhpuak (moral obligation) iin ka ngaihsun hi. Prophet te’n mawhna a kawk ciang mipi te’n it lo, mudah, pawlkhat te a thah phial mah bang uun, hih ka gen thu te hang iin pawlkhat te’n hehna leh muhdahna iin hong nei diing cih zong theihsa hi.\nDenmark mi philosopher & theologian Soren Kierkegaad in: “There are two ways to be fooled. One is to believe what isn't true; the other is to refuse to believe what is true.” “Haina nam nih om hi. Khat pen amaan lo thu amaan sa aa upna hi aa, adang khat pen amaan gegu khat pen upnuam lohna (letkhan nuam lohna) hi” na ci hi. Census leh ZOMI vai tawh kisai minam min pawlkhat beina diing (LZI president Pu Go Sawm Khup in Chin State sung aa minam 53 te bei mang iin a tawpna ah ZOMI cih bek acian diing LZI ii policy Chin TV tawh interview ah gen) ahizong iin, ZOMI cih minam min khat bawl nopna tawh amaan lopi amaan sa, amaan gegu amaan lo aa mu, ei leh ei kikhemna (self-delusion) tampi hong om ciang iin gen loh phamawh pawlkhat gen kul hi. Hong sau sim pian diing ahih teh Part 1 and Part 2 iin hong khen ing. lungduai tak iin nong sim sak diing hong thuum nuam ing.\nAtaktak iin, Chin state sung aa om mi tamzaw, adiakdiak iin kamphen kul lo Tedim leh Tonzang township sung aa om teng pen Zo sung ah a kihel vive ih hihi.Mimal (individual) pen Zo mi (popular spelling iin: Zomi) ih hihi. Ih minam min pen Zo minam (Zo nationality or Zo people) a hihi. Siapi Hau Go in Zomi Baptist Convention aphuh lai iin “Zomi” cih kammal zangh ahihman iin “Zomi” pen minam min hi diing iin pawlkhat in ngaihsun hi. Maan lo hi. Falam, Haka, Tedim kampau mi te khempeuh pawlpi vai tawh kipawl theihna diing a huam pen diing leh a neutral pen diing aa avoh\nmin hi. Biakna lam kivaipuakna diing min (religious terminology) hi bek aa minam min (nationality) kipsakna (confirmation) hi lo hi. Siapi Hau Go mahmah in “Zomi” cih pen minam min ahih lohna leh “Zo” cih pen bek minam min ahihna meeting minutes record abawlna Mang lai tawh hih bang iin record na bawl hi: “The Tedim people call themselves ZO, the Lushais MIZO, In Hakha, ZOTUNG, ZOPHEI, ZOKHUA. In Gangaw area ZO is pronounced as YAW, in Mindat, JO or CHO, and in Paletwa KHOMI. In Prome, Thayetmyo, Sandoway, and Bassein areas they call themselves A-SHO. So I am convinced that in spite of slight variations this ZO is our original historical national name” (source: Sing Khaw Khai, “Zo People and their Culture” 1995, p.69). Atom iin translate leng: “ Hih ZO cih pen tangtawng aa kipan ih minam min, ih min zungpi/bulpi ahihi.”\nTua ciang, ZOMI cih zong a maan lo zatdan khat a maansa, ahih kei leh a maan loh lam zong thei lo (critical analysis om lo) aa ih zat a hihi. “Zo Mi” a hih kei leh “Zo mi” cih diing hizaw hi. Bang hang hiam cih leh tomkaihna (abbreviation) te bek ah capital letter vive kizangh hi. Gentehna iin, United Nation (UN), North Atlantic Treaty Organization (NATO), etc..cih dan iin kizangh hi. Zua Omna\nMi te Innkuan (ZOMI) or Zu Omna Mun Inn (ZOMI) cih bang aa tomkaih laakna a hih kei leh capital letter vive tawh ZOMI ih cih pen zatdan man lo ahihi.\n“ZOMI” ah kigawm diing cih pen lungsim zaina, buuk mun khanna (Isa. 54:2) khawng pawlkhat in sakha hi. Hih pen lungsim toina (narrow-mindedness), thu deihkaihna (bias& prejudice), leh tangthu bawltawmna (revisionism) ahihi. Ih buuk mun khan nuam taktak ih hih leh “Zo” minam ah ih kigawm diing ahihi. “ZOMI” pen inclusive term hi lo hi. A toi (narrow) mahmah kammal (term) hi. “Zo” cih in a zai penpen, a huam penpen, a maan penpen kammal (term) ahih lam ih gen khin zo hi. A om sa ih hihna maan (true identity) ah kigawm nuam lo, deih lo ih hih leh a om nai lo, ih hihna maan lo\n( ZOMI =false identity) ah koidan iin kigawm khawm thei mawk diing ih hi hiam? Mailam hun diing saupi ngaihsun lo aa mimal meetna (personal benefit) diing leh political motive tawh sepna pen sehnel tung aa inn lam (Matt.7:26,27) hi gege cih mi tampi’n phawkkha lo uh hi.\nZOMI politicians in religious clothing\nPhuahtawm minam min “ZOMI” ah kigawm diing ZCD member te bek tham loh Pasian nasem pawlkhat te’n zong actively iin na hong sem uh hi. Gentehna iin, Rev.Do Suan Mung, Rev. Pau Khan Khai, Rev. Go Chin Zam, Evan. Langh Do Khup, Dr. Gin Khan Khual, etc., te’n ZOMI political movement ah actively iin a kihelna te uh kimu thei hi. “Pasian nasem” kici te pen a hoih kei phial uh zong iin gensia diing ka ut kei hi. ZOMI political movement ah "Pasian nasem" te zong kihel hi cih dawksak (highlight) nopna hi lel. A dang gen leng kam val suak kha in teh.\nBangbang ih ci zong iin, ci leh sa tawh ahizong iin, kam pau tawh ahizong iin, ngeina tawh ahizong iin ki-en leng unau sanggam vive ih hihi. Tutadih, samgi bang ih kikhenkhen hang, kikum toto leng ni khat ni ciang Pu Zo suan, Zo ta te va bang hong pil iin tui bang ih luang khawm thei diing hi cih ka lam etna hi.\nVan nuai ci peuh khul (cave) aa piang


url: =Iran innsang mahmahkhat meikangin kicim, Firefighter mi 30 sikhin ~ ZD :: ZOMI DAILY\nposted on 19 January 2017 at 6:52 pm\nTuni Thursday ni in Iran gam ii khuapi Capital ahi Tehran City ah innsang mahmah khat meikang in, kicimsuk ahih manin meiphelh in abuaimahmah Firefighters mi 30 in sihlawh cih AP News pan kizasawn hi.\nHih meikatna hangin asi aliam bangmah omkhin cihte ki theician nailo hi. Firefighters tampitak in meiphelh in naitampisung buaipih mahmah uh a, Police te’nzong innkatna panin mi aki hepkhiat nadingleh apualam panin mi aluttheihloh nadingin ageiteng ah encik in buaimahmah uhhi.\nHih meikatna Journalist khatin TV sungah Interview adotdot laitak in innsangpi High-rise Building pen hongkicimsuk zaizai a, meiphelh in kahleisang dawnpan tui akapkap meiphelh te nawksuk khadek uhhi.\nMeikhu zong nasia mahmah a, lipkhap mulkimhuai mahmah hi.\nHih meikatna innpi pen Plasco Building ci’n kiza a, Tehran Skyline a etlawmsak mahmah Iconic Building khat ahihi. 1960s kumpawl in akilam hi a, dawl 17 pha hi. Hih Building akilamcil in Tehran khuapi sungah asangpenpen hi a, aminthang mahmahkhat ahihi.\nHih Building sungah Shopping Mall tawh akizompah ahih main, vanhoih vanmanpha tampizong kisuplawhding in ki ummawh hi.\nVideo Clip anuai ah ki enthei hi\nHih meikatna ahangpen ki theician nailo a, asi aliam leh bangzah kisum cihte ki genkhia nailo hi. ZD Sawltak #zomidaily\nPrevious: Nigeria Air Force te’n Refugee Camp ah Bomb khiatkha ~ TK Lian\nNext: Italy gamah zinling hangin mualtung vukkhallom kia in mi tampi vuklum ~ TK Lian


url: =Malaysia Ah Thau Taw Kikaap ~ Thu Tatuam (Siyin News)\nMalaysia Ah Thau Taw Kikaap\nMonday, January 11, 2016 Malaysia Thu No comments\nMalaysia , Kuala Lumpur, Sizaang biakinn MSCCF pan tai khat khawng akikhualana Chan Saw Lin ah Jan 11, 2016 zingsang nai 9:20 pawl in, sumleang 2 anneak laitak pasal 2 in naam taw thalup sawm ahikom, tualthat nuam khat thautaw kikaap liam hi.\nSum leangte khat sia Malaysia kumhpi ii zaataakna taw apiak "Datuk" zaa ngaa hi in, body guard zongh nei hi. Body guard pa in, apu naam taw akisuam lup sawm amu ciang apistol thau taw luk vei kaap in, adang khat sia mawtaw tawh taai man ci hi.\nAnsai sungah ahikom, thautang leang khat in, ansai naseam khat liam sua hi. Tualthat nuampa sia palik zumh , ngilbeam sung kithen hi.


url: =Article :: Page 418 :: ZOMI DAILY\nposted on 25 August 2009 at 9:33 am UTC+9:30 Lomkholna: Article, Hauzacin\nCingno tawh lenna gam - 9 Ngaih Anglaite lenna gam A minthan lam uh zong a phawk manlo zah donga nasep a kin Japan a om Zomi te nakpi takin pahtawi huai, phat huai, thupisim huai hi. Zomi khempeuh …\nContinue Reading about Cingno tawh lenna gam – 9 ~ Hau Za Cin →\nposted on 24 August 2009 at 9:32 am UTC+9:30 Lomkholna: Article, Hauzacin\nCingno tawh lenna gam - 8 'Lun' li leh 'Za' nih te thu LUN li leh ZA nih in anne khawm hi. Amun pen Pa Nang Za Lian inn, Ngaih Anglai Ah video a kizaihna innpi hi a, Sian in laisim hi. A laisim lai …\nContinue Reading about Cingno tawh lenna gam – 8 ~ Hau Za Cin →\nposted on 23 August 2009 at 9:32 am UTC+9:30 Lomkholna: Article, Hauzacin\nCingno tawh lenna gam - 7 Sumo Champion tawh khut kilen kha! JAPAN cih i a min i zak ciang Zomite lungsim ah "Japan Gal" cih hong kilang masa penpen hi. Tua pen kei adingin kapa khang pan hi a, ka …\nContinue Reading about Cingno tawh lenna gam – 7 ~ Hau Za Cin →\nposted on 22 August 2009 at 9:31 am UTC+9:30 Lomkholna: Article, Hauzacin\nCingno tawh lenna gam - 6 ZOMI KHUADO PAWI hunzatdan tawm behlap laini Japan ah naungek piang masa penpen a kigen pen Ngaih Anglai Mah sungah Sian (Taang Tuan Sian Khai s/o Pa Gin Khan Suan leh Nu …\nContinue Reading about Cingno tawh lenna gam – 6 ~ Hau Za Cin →\nposted on 21 August 2009 at 9:30 am UTC+9:30 Lomkholna: Article, Hauzacin\nCingno tawh lenna gam - 5 A nuam penpen ZOMI KHUADO PAWI Kikhopna pan KHUADO HALL sung ka lut uh ciang nakpi a thasan a hun nuamtak zangding ka hih man un kuamah gilkial om theilo ding ciin niangtui …\nContinue Reading about Cingno tawh lenna gam – 5 ~ Hau Za Cin →\nposted on 20 August 2009 at 9:29 am UTC+9:30 Lomkholna: Article, Hauzacin\nCingno tawh lenna gam - 4 Zomi Christian Fellowship, Tokyo ah Lupna nuamtak pan tawldam tak a zingtho in, niangtui leh mohte ka nek khit uhciangin Pa Nang Lian Thang tawh Ngaih Anglai Ah film a …\nContinue Reading about Cingno tawh lenna gam – 4 ~ Hau Za Cin →\nposted on 19 August 2009 at 9:28 am UTC+9:30 Lomkholna: Article, Hauzacin\nCingno tawh lenna gam - 3 Hello! Cingno maw.... tuazah maw le... Nitak an ka nek khit uh ciang ka holim laitak un melmuhloh tongsan hong ging a, Nu Haukhek in "Hello" ci a a hopih khit ciangin kei …\nContinue Reading about Cingno tawh lenna gam – 3 ~ Hau Za Cin →\nposted on 18 August 2009 at 9:40 am UTC+9:30 Lomkholna: Article, Hauzacin\nSushi Hual - 2 Sushi hual siam tangvalte in bang hanga zi nei pahpah lo uh hiam cih khat a kidot simna vuah a lawmpa in, "Guai, tua pen maw, tu lai khua lam pan i nu i pate in a zonsa te uh lah hong …\nContinue Reading about Sushi Hual – 2 ~ Hau Za Cin →\nposted on 18 August 2009 at 9:27 am UTC+9:30 Lomkholna: Article, Hauzacin\nCingno tawh lenna gam - 2 Thupi takin hong kivaidawn Tapa taimang inn a ciah kik ciangin a pa in a inntual pan ngak in na vaidawn hi kici lo hi. Ma tai in delh a, a angah pom in, ngawngkawi a, a nam …\nContinue Reading about Cingno tawh lenna gam – 2 ~ Hau Za Cin →


url: =Union of Burma leh Zomite. Gelh - Khup Lian Thang - Laibu Saal\nHome > Thuluui/Articles > Union of Burma leh Zomite. Gelh - Khup Lian Thang\nUnion of Burma leh Zomite. Gelh - Khup Lian Thang\nUnion of Burma leh Zomite.\nDear Zomi U leh Nau aw\nKawlgam leh Zomite gamvai tangthu tawm a huampi et kakna nei nuam hang. Kawlmi te lungsim puakzia, Zomite lungsim puakzia te pen tangthu tungtawnin tampi kimu thei ahih manin, pilna in la thei leng mailam kalsuanna tampi phatuam ding cih deihna tawh hi lai ong at hing.Tua teh Zogam ah ei lam Zomite gamvai tangthu leh dinmun zong tawm ka at aa, mailam ah khantohna ding deihsakna bulphuhna hi pi pen hi. Hih laipen aman pen cih hilo ahih manin a thuman zaw, a kipelh aom nong theihsak dinguh zong lungdam takin kongmuak hi.\n2015kum Kawlgam kiteelpi ah Zogam panin ZCD in hita leh amun dang khempeuh phial ah NLD in ong gualzawhna ong ngah hi. Pamun hoihtak ong ki ap bek thamlo in Kumpi thak in nasep kipan ta in tu ciangciang nawngkaina om hetlo ahih manin I lungdam phadiak lai hi. A sawtlo in a khangto gamte bangmah in ei gam zong zinghuan nitak huan, silh leh ten ding tawh lungkham lo in, cinat ciangin zato hoih nei ding, sih hun lopi in si nawnlo in khansau ding, I tate in pilna siamna lam ah mi dang gamdang tetawh kikim in, gamdang mundang ah utlo pi in paikul nawnlo ding aa, inn phual zang panin sum zongin innkuan nuamtakin ih om khop hun ding ong sawt nawnlo ding hi cih pen ei lametna hi. Hih bangin I lametna tampi kawmkal ah kidop huai, theih huai thu pawlkhat I lungngaih dingin ka lunggulh hi.\nKawlte ki ukna tangthu tom leh a gam\n“Kawlte kipatna Tagaung pan hi” cih Kawlte paunak ah aom hangin tua hunin Kumpi pen India Prince te leh Pyute hileh kilawm ahih manin ih tangthu ah Kawlte ukna pen Pagan Dynasty pan a tawpna Kongbawng Dynasty ( AD 1044 – 1885 ) in ciamteh uh hi. Hih Kawlte ukna sungah Zogam leh Kachin gam pen uk kha ngeilo hi ci-in Dr. Thant Myint-U in siangtak in gen hi. Kum 850 kikal sungin ukna gam leh a thahat kikhel kawikawi hi. Shan te hat zel, Mon te hatzel, Kawlte hatzel cih bangin ki uk na leh a ukte ki khel kawikawi ah a ukna mun zong kikhel kawikawi in, atawpna pen ahi Mandalay pan Thibaw Min hunin Mangkangte ong lutta ahih manin Kawlte kumpi tawh ki ukna hun ong beita hi. Hih Kawl kumpite uk sungin min leh panmun kituh in unau khat leh khat sisan luanna pen om den hi. A minthang phadeuh pen Thibaw Min ama kumpi tutna a kip na dingin a sanggam 70 val bang cikzethuai huai takin that mang hi. Kawlte paunak ah gal nam 5 om in, tua sungah a uk kumpite zong kihel zen hi ( Kumpi, Meikang, Tuikhang, Guta leh galte ). Kawlte lungsim limlim ah Kumpi ahih leh thunei ding, ama thu bek tawh nasem ding , cih khat om in panmun angah nangin zong na khempeuh sem ngam lel mawk uh hi. General Aung San leh a pawlte aki suamlupna zong tua hang abulpi pen hi pah hi.\nMangkang ten Kawlgam thumvei do in (1824,1852,1885kum), Kawl kumpi pa India ah innsung thongkia sak uh hi. 1886kum 1st jan in Kawlgam bup Mangkang khutsung tungta hi ci in tangko uh hi. Suahtakna ngah ciangin zong Kumpi pa bel si khin himah leh guh ai zongin lak kik dingin vaihawmna om lo hi. Mipi in ki it lualo leh kiphawk lo cihna hi. Tua hunin suahtakna ding makai khempeuh phial Communism pakta mahmah uh ahih manin Kumpi ki ukna lamah paikik ding ngaihsutin neilo uh zong ahi hi. Mangkangte in Zogam zong 1896kum aa kipan Chin Hill Regulation Act tawh ukna ong kipan uh hi. Kawlte ukna nuai ah omlo ihihna ong kilang sak mahmah hi. Tua hangmah in zongin a tuam in ong uk aa Zogam, Shan gam, Kachin gam leh Karenni gamte a tuamin ong uk hi. Hih Mangkangte ukna ukna bulphuh in Panlong Agreement ong piangkhia ahi hi. Kawlte ukna ah om hi le hang kumpi pa akimat khitteh a gamkhempeuh laksa hi in, Kawl kumpipa aki mat hangin Zogam, Kachin Gam leh Shan gamte hamsa pi in la zo bek uh hi. Tua hun ma in Zomite ei le ei a ki ukte ihi aa dinmun kician a nei khin mahmah I hi hi. Mangkangte ong ukna hang leh Sangmang te hangin ih khua muhna tampi ong khangto beh lai hi. 1917kum in Piantit galmai I paina hangin I khuamuhna ong khangto in mite khantohna ki mu kha bek hilo in minam dangte tawh iki zop kipatna zong ahi hi. Paaltan kilut in ih tuntun ih sepna peuhpeuh ah a thuman acihtak in ong kithei aa, tuni dong mah in I pute cihtakna hangin Zomite acitak minam ci in ong kiciamteh hi.Mangkangte ong uk ma, ei leh ei I ki uk hun lai in thuman leh cihtakna tawh akalsuan minamte ihih na kimu thei hi.\nMangkang kumpi tungpan suahtakna\nLeitung khuahun luanzia nakpi takin ong kikhel in, Galpi nihna huhau in Mangkang kumpi in aneihsa gam leh leitangte kep zawhna ding tha nei nawnlo uh hi. A kahthak Mangkang kumpi pa Clement Attlee makaih Labour Party in a neih uh gamte kep tentan ding sangin suahtakna piak ding deihzaw uh hi. General Aung San makai in mualmite hong zawn a, amah muanna bek tawh suahtakna lakkhawm dingin I makaite na thukim uh hi. Suahtakna lak cil in Kachin, Shan, Zomi, Karenni leh Burma ci in minam pi 5 tawh Union of Burma ong piang hi. 1948, 4th Jan pan kipan in Kawlte tawh gamkhatin ki ding khawm hi.\nSuahtakna ngahkhit pan tuni dong Tualgal om\nMi khempeuh ii zahtak General Aung San hong om nawnloh ciangin mualtung mite tung akamciam uh bangin ong zuinawnlo uh hi. Constitution mahmah zong ah Kawlte bekin thuneihna a neih na dingin bawl uh hi. Kawlte zong amau leh amau ong ki nawkin Communist te thautawi ong kipan uh hi. Kawl galkap te mahmah zongin kumpite ong lehdo mawk uh hi. Tua kawmkal ah Karen te zong ong kipan khengkhang uh ahih manin kinak buai mahmah hi. U Nu makaih Kawlgam kumpi in ahun lap in phelh zolo ahih manin tualgal ong nasia semsem hi. Kawl galkap pawlkhat, Zomi galkapte leh Gualkha galkap te in cihtak takin ma ap anna hangin Yangon kumpi akici khin phial mah taleh Kawlgam kumpi cih dinmun ong tungkik zo sam hi.\nA huampi in pen a langnih Kawl makaite ( U Nu leh Communist makaite )in “amau cih bek ci tentan in, kikum hiathiat ding cih lam sangin , kei cih dan kei sandan a dik pen hi cih angsung deihna thupi sakluat nang hang in hiciang a tung hi” ci in laiat siam U Kyaw Win in ama muhna gen hi. Tua pen man mahmah hi ci ing. Tuni ciang dong tualgal beizo nailo in leitung aa a saupen tualgal in kiciam teh hi. Suahtakna ngahcil tualgal dan ong hi nawnlo in Kawlte leh mualtung mi kikal ong hizaw pian hi. Kawlte’ minampi lungsim khauhluat hang hi in, tun zong abei hi peuhmah lo in DASSK makai ahih manin a paulo uh hi bek hi. Ih tangthu a man taktak ih theih masiah, sanginn ah I sin tangthu bu a kilaih masaih hih lungsim pen bei hak kha thei ding hi. Kawlte tawh kizopna ah, minam vai leh gamvai ah pilvang huai mahmah hi.\nKawlgam ki teelpi leh Zogam makaipi te ( 1951, 1956, 1960, (2010), 2015kum )\nSuahtakna ngah zawh kha 6 sungin kiteelpi bawl ding himah taleh tualgal ong kipatna hangin kiteelpi om thei paklo hi. Suahtakna ngah cil aa tavuan akipia makaiten kiteelpi dong Chin Affiar Council ong makaih uh hi. Chin Affair Council pen Zogam ong makaih kumpi hi in, Minister khat om aman Zogam bup ong makaih hi. Zogam khenpi 6 in kikhen aa, Tedim, Falam, Hakha, Matupi, Kanpalet leh Paletwa gamke te ahi hi. Tedim pan Pu Capt. Mang Tung Nung hi in, Matupi pan in Pu Vum Kho Hau te tangmi ong hi uh hi. Minister kidam na om aa Pu Vumthu Maung ( Kanpalet ) in Pu Vum Kho Hau zo ahih manin amah pen a masapen Chin Affair Minister ong suak in 1951kum kiteelpi dong sem hi.\nAnihna pen Pu Shein Htang ( Kanpelet- 1952-1954kum ), a thumna Pu Zahre Lian ( Falam, 1954-1958kum), a lina Pu Thang Lian ( Falam, 1958kum kha 6 sung), Pu Ral Hmung ( Hakha, 1959kum ), leh a tawpna ah Pu Zahre Lian hikik in (1960 -1962kum) galkap ten thuneihna alak dong sem hi. Ki teelpi thumvei om manin 1951kum, 1956kum leh 1960kum cih bangin ki bawl hi. 1962kum pan 1973kum dong galkap in ong uk in, 1974kum pan 1988kum dong pen U Ne Win bekin thuneihna pan, Socialist Party bekin uk hi. Hih hunsung pen ei lampan Galkap lamah a citak leh min leh za nei Zomiten Zogam ong makaih to hi. Maj. Son Khua Lian ( Tedim, 1962-1972), Col. Khen Za Mung ( Tedim, 1972-1974), Col. Kap Cung Nung ( Falam, 1974-1978), Lt.Col Kim Ngin ( Tedim, 1978-1982), Lt.Col Khai Mung Mang ( Tedim, 1982-1986 ), Col. Son Khua Vum ( Tedim, 1986-1988) cih dan hi.\n1988 pan 2010kum dong galkap temah in tutna ong lakik hi. 2011-2015kum dong pen Galkap puansuah mipi makaihna hun ki ci thei in, Chief Minister pen Pu Hung Ngai ( Mindat ) leh State Parliament Speaker pen Pu Hau Khen Kham ( Tonzang ) te hi. 2015kum kiteelpi pan ong gualzo NLD leh ZCD in Zogam ah ong gualzo hi. Chief Minister pan Pu Lian Luai ( Falam ) hi in, State Parliament Speaker pen Pu Zo Bawi ( Hakha ) in ong makaih ding hi ta hi.\nHoihtak lungngaih ding thu\n1) Ei sangin mi a tamzaw kawlte thu ih theih ding kisam, DASSK bang om nawnkei leh ong koici ding?\n2) State te ii thuneihna ong tam semsem ding ahih manin State level ah ih dinmun ding?\n3)A tunga Zomite Zogam gamvai tangthu enkik leng, ei lam Zomite in mipi teel ki ukna hun ah khetvei zong makai dinmun kingah ngei hetlo mawk hi. Ih pilna, I siamna, I neih I lam kicing leh hawmtawh omlo hi mah ta leh bang hangin makai dinmun ngah zolo ihiam?\nHih a tunga dotna te nang mahmah in hoihtak na ngaihsun dih in. Gambup huam gamvai ah I kimawl dan ding, Zogam ah i mapan dan ding cihte ki ging ding, ki dop dingte aom leh tun kipan pah ni. Ki khelhuai thute aom leh tui bangin kikhel in mun khempeuh ah lut siam ni. Thu leh late kikum liailiai in makaite tungah ngaihsutna hoihte pia dih ni. Makaiten zong , mipi ong piak ngaihsut piaknate hoihtak ngaihsun in sepding ki puah ding aom leh khatvei kipuah kik dih ni. A neu a lian, a moi aham, ki zahtaak siam in i ma nawt khawm ta dih ni. Hih bangin kalsuan leng Zogam bek hilo in Kawlgam leh Leitung bup a makaih zo dingin Pasian ong telsa Zomite ihi hi.\nKawlgam gamvai et phat na, U Kyaw Win\nSaw Ba U Gyi leh Minam neute buaina, Mg. Sin Kye\nIh pawk den ding deih ing ( Mih Tuama Soeloh), Col. Khen Za Mung\nSaturday’ Son, U Nu\nPu Hang Khan Lian’ thugenna, ZIS\nLai gelhpa Khup Lian Thang in Zomi eLibrary / Laibusaal ading in phalna hong piak ahi hi.\ndate: Tue, Apr 19, 2016 at 1:23 AM\nsubject: Union of Burma leh Zomite\nItem Reviewed: Union of Burma leh Zomite. Gelh - Khup Lian Thang Description: Rating: 5 Reviewed By: Cinpu Zomi


url: =GC Archives - Zomi Adventist Innkuan\nBIAK-BUK thu in 1844 kum-a cihmawhna thu thukpi kong hon’na tawhtang a hi hi. Tua thu in thumaan nasepna a kizopna leh a kilem diam diamnate hong lak a, Pasian khut in Advent nasepna makaih a Ama mite in tu in bang sem ding hiam cihte atel sak hi. Jesu nungzuipite alungkham ni zana cih mawh luat […]


url: =Tungsten Light Design Round Tungsten Light Bulb On Dark Background Night Light Energy And Power Concept Tungsten Lights Movie And Television Production Sunray Lighting Sunray Kw Tungsten Fresnel – tabora.info\nTungsten Light Design Round Tungsten Light Bulb On Dark Background Night Light Energy And Power Concept Tungsten Lights Movie And Television Production Sunray Lighting Sunray Kw Tungsten Fresnel\ntungsten light design round tungsten light bulb on dark background night light energy and power concept tungsten lights movie and television production sunray lighting sunray kw tungsten fresnel.\ntungsten light bulb stock photo thinkstock tungsten light bulb stock photo, history of the incandescent light photo the tantalum lamp, litepanels inca led fresnel tungsten light filmtools , b w incandescent bulb v g edison tungsten light bulb b w incandescent bulb v g edison tungsten light bulb, shop w vintage edison g vanity tungsten incandescent light bulb w vintage edison g vanity tungsten incandescent light bulb pack, two oldfashioned glowing tungsten light bulbs glowing and unlit two oldfashioned glowing tungsten light bulbs glowing and unlit sketch vector illustration isolated on white background realistic hand drawing of lit , antique lighting hang tungsten light bulb stock photo edit now antique lighting hang tungsten light bulb in retro electrical equipment, drawing of row of glowing tungsten light bulbs on green k drawing row of glowing tungsten light bulbs on green fotosearch search clipart, tungsten light bulb lamp blinking over black macro loop ready tungsten light bulb lamp blinking over black macro loop ready stock video, how incandescent light bulbs work bulbscom blog how incandescent light bulbs work, glowing tungsten light bulb stock photo edit now glowing tungsten light bulb.\nPosted on 10/23/2019 01:57:10 pm Full size tungsten-light-design-round-tungsten-light-bulb-on-dark-background-night-light-energy-and-power-concept-tungsten-lights-movie-and-television-production-sunray-lighting-sunray-kw-tungsten.jpg


url: =Sya Tiny Soe Myint Zaw (a) Cin Suan Mung (59) :: ZOMI DAILY\nposted on 30 March 2015 at 9:38 pm Lomkholna: Dahpihna, News, Zomi\nDear Innkuan pih teng aw,\nPu Tiny hong nusiat lam ka theih ciang in ka dah mahmah hi. A mah pen Zomi te sung pan gam dang pai, sum zong masa pawl lak ah ki hel a, Tembaw zui masa pawl zong hi veve ding hi.\n1993 kum Oct kha ( a ni cian nawn lo) pawl in Singapore, China Town People Park a, ka zin tunna ah zing sang nai 1;30 pawl in hong kan in, a company a hi tu a ka sepna, Hong Lam Marine Pte Ltd ah tembaw na sep hong guan nuam a hihi.\nPu Tiny tawh a ki thei ka hi kei a, Pu Pau Za Mung deih sak na tawh hong lei zon a hihi. Ka pu te thupha a sang ka hi a, tu ni dong hih company mah ah a sem lai ka hihi.\nKa Pu te thupha hang in tu ni dong ka baang kua sung bek tham loh, u leh nau tampi mah in nuntak pih lawh ka hi uh hi.\nPu Tiny in a nungta Pasian it mahmah, um mahmah a hih mah bang in, thuman leh citak mahmah hi. A sang gam a u a nau te zong khual mahmah a, hong nusiasa Pu Tony a nau pa zong Chief Engineer za tawh tembaw na sep a guan a hihi. Dam loh na tawh hong nusia baih a hihi.\nNa sep hong guan bek tham loh, na sep hong hilh, hong makaih, Pasian thu tawh hong pantah a hih man in nuntakna in a man nei hong suak sak hi.\nPu Pau Za Mung leh Pu Tiny tung pan hong luang khia thupha te a nuai a teng in a sang ka hi uh hi.\n(1) Pau Khan Khup. pa min Capt, Kai Za Dal.\n(2) Dal Khen Mung ( ka nau) kum 2 sung bek sem hi.\n(3) Kai Lian Khup. pa min Bo Zel Khua Lian. tu ni dong sem lai.\n(4) Pau lam Cin pa min Pu Pau Do Nang.tu ni dong sem lai.\nPu Tiny in a mipih Zomi te tampi hong pantah a hih lam hong thei sak nuam ka hihi. A thu khual na in kho tawn tung ding in zong ka lam en uh hi. Bang hiam cih leh itna leh deih sak na takpi a hih man a hihi.\nPu Tiny thupha te cik mah hun in ka thuk zo ngei kei ding uh hi. A nusiat a zi le a ta, a dah a kap khem peuh, ih biak Pasian in hong hehnep sak ta hen.\nPu Tiny mangpha man ni.\nPau Khan Khup te Innkuan Singapore\nMisi min : Sya Tiny Soe Myint Zaw (a) Cin Suan Mung (59)\nSih ni : Yangon 28 March 2015\nSi gui ni : Tuesday 31 March 2015\n1400 Hrs (Taungthugone Kayin Baptist Church, Insein )\nA zi min : Naw Annabelle ( Former M BC Mission Dept., Yangon)\nTu laitak MACD (Final), M I T Insein; KBTS part-time Lecturer\nA tapa : Isaac, 5th Standard, Seventh-Day Adventist Seminary, Yankin\nA pa min : Lt. Col. Hla Myint (a) Gin Za Lang, Saizang born Gualnam ( d. 1980)\nCommanding Officer, Burma Signal; Mandalay Div. Judicial Comt. Chair\nA nu min : Gladys Khin Myint Myint (d. 1973 ) + Nukik Esther Sian Khaw Zam, Ygn\n1. Agnes Mi Mi Myint (a) Kim Khan Vung, Yangon\n2. Sonny Soe Myint Lin (a) Tual Khan Khup – Daw Amy ( U K )\n3. TINY SOE MYINT ZAW (a) CIN SUAN MUNG – Naw Annabelle, Yangon\n4. Tony Soe Myint Kyaw (a) Dal Za Mang ( d. 2000 Mandalay )\n5. Rony Soe Myint Zin (a) Pau Za Thang, (formerly U S Embassy) ( d. 2004 )\nMisi Tiny thu : – Shan State, Kalaw ah 1956 kum in suak.\n– Maymyo No.2 High School ah tan 4th dong kah\n– Mandalay No. 9 High School ah tan 10th dong kah (ong dektak)\n– Mandalay ah “Athepan Music Band” (Drumer)\n– Singapore Oil Company ah 1990 – 1996\n– Yangon ah Pasian na sem, MCMC ah sawtpi sem\n– A sep nunung , Myanmar Christian Forum (Coordinator -cum- Scey. )\nA natna : Kawngguh na, lupna tungah kha guk sung cina-in thal-lup dildel.\nTiny tawh pu-unau hi ung.\nNgul Cin Thang, MEGST, Yangon\nPrevious: Gualzawhna le Khankum ~ NK Khanno\nNext: Global Zomi Idol (Yangon Center) kidemna pan\nItna bucing (Margarete Gawtier) Part 5


url: =Laithiangtho Dokna (Samuel Khatna 11-12) ~ Thu Tatuam (Siyin News)\nLaithiangtho Dokna (Samuel Khatna 11-12)\n11:23 PM Laithiangtho Dokna No comments\n1. Ammon kumpipa in akuate thakhat sung umci ziam?\n2. Akuate lampuipa in, Israel mibup ii mittang ziatsang khei sak tu thu son ziam?\n3. Saul in akhuital kap bangza ngo ziam?\n4. Akuana Saul athin so sak ziam?\n5. Israel Judah kingawm ngalkap bangza pha ziam?\na. 330, 000\nb. 600, 000\nc. 700, 000\n6. Saul sia kumpi pa hi ci'n koi sung ah ki tangko ziam?\n7. Samuel in asepkhial a om le akua te ii mai ah maw hong sot ta vun ci ziam?\na. Topa mai ah\nb. Saul mai ah\nc. Topa le Saul\n8. Samuel in akuate tung ah Topa nilkhia nu hi ci ziam?\nb. Saul le anaseamte\nc. Israel te ung\n9. Samuel in Israelte ii kumpi anget huu a ___ tu ci hi.\na. ki pha sak\nb. ki sik kik\nc. Topa in hong kalsuan pui\n10. Bangbangh hun laitak Samuel in Israelte atawpkhakbel paupui ziam?\n11. Samuel in bang thu apian natu thu ngen ziam?\na. Ngal zaw natu\nb. Nguazuh natu\nc. Saul thupha ngaa natu\n12. Israel te in bang ahi ngawl natu Samuel in thungen sak ziam?\na. Ngal lelh\nb. Kial atun\nc. A thi\nSamuel Khatna 11\nSaul in Ammonte Zothal\n1Tha khat bang zawkciang Ammon Kumpipa Nahash in Gilead ngamkhen sung, Jabesh sangah a ngalkapte kuanpui in tua khuapi uumci hi. Jabesh mite in Nahash munah, “Ko taw kiciamna hong vawt tan a, taciang ka ukpa tu in kong saang tu uh hi,” ci uh hi.\n2Nahash ii zo kikna pan, “Thu khat na lungkim uh le no taw kiciamna khat vawt ma tawng: Israel mibup tung ah maizumna a pian natu in khat sim ii mittang ziatsang hong khel sak tu khi hi,” ci hi.\n3Jabesh lampuite in, “Israel ngambup ah kamtai ka pai sak natu uh in ni sali hun hong pia tan. Kuama in hong hu tuak bale kong tum tu uh hi,” ci uh hi.\n4Kamtaite Saul ii tenna Gibeah hong theng uh a, a thu a kison ciang mihingte sia thinkiamin hong kap uh hi. 5Saul sia a khuitalte taw lo panin hong cia zawk hiat bek hi a, “Bangtat nu ziam? Banghang mihingte theampo kap ziam?” ci in dongh hi. Amate in ma ii munah Jabesh pan a, kamtaite ii thupuak teng son uh hi. 6Saul in hi thu a zaak ciang, Pathian ii thaa in ama uk a, a thin so sakkeak hi. 7Ama in khuital nii la in, a bak in a at zawkciang, Israel ngam bup ah kamtai te sabak kengin pai sak a, kidop natu thu puak sak hi: “Ngal kisimna sungah Saul le Samuel ii nung a zui ngawl peuma a khuital tek uh tabangma in kivawt sak tu hi,” ci hi.\nIsrael mite in TOPA in bang po hong law tha bana him ci in lau uh a, khat zongh kikhe ngawlin hong paikhawm tek uh hi. 8Saul in amate Bezak ah khawmtua hi; Israel pan 300,000 le Judah pan 30,000 pha uh hi. 9Amate in Jabesh panin kamtai te munah, “Na mipuite munah son vun, zing ciang sun maa in amate kisuatak tu hi.” Jabesh a mite in a thupuak uh a saan uh ciangin amate sia lungdam leilam uh a, 10taciang Nahash munah, “Zing ciangin hong tum tu khu hi, nong law nop po hong law tan,” ci uh hi.\n11A khuavak ni zingtuung in Saul in a mite sia pawl thum in khen a, Ammonte ngiaphual ah tum ngawpin Ammonte thatlum uh hi. Ni sun hun in amate thatlum uh hi. A suakta sun te amate nguak tekin tai thaap uh hi.\n12Tasia ciang Israel mite in Samuel munah, “Saul sia ih kumpi seam sak ngawl tu hi a ci te koi sungah om siat ziam? Ko tungah hong aap tavun, thatlum siat tu khu hi!” ci hi.\n13Ahihang Saul in, “Tuni in kuama kithi sak ngawl tu hi, banghangziam cile tuni in TOPA in Israel suatak hi,” ci hi. 14Taciang Samuel in amate munah, “Ih vekpi in Gilgal ah pai in, Saul sia ih kumpipa hi ci in khat vei taangko tawng,” ci hi. 15Tua ahikom amate a vekpi in Gilgal ah pai uh a, tua sung mun thiangthona ah Saul sia kumpipa hi ci in thang sak uh hi. Amate in kipawlkhop biakpiakna pia uh a, taciang Saul le Israek mite theampo in tua thu hangin poai khaam uh hi.\nSamuel Khatna 12\nSamuel ii Kikhen Thu Vaithakna\n1Taciang Samuel in Israel mite munah, “Nong nget uh theampo hong vawt sak zo khi hi. Kumpipa khat no hong uk tu in hong pia zo khi hi, 2tu in no lam hong pui tu ama nei zo nu hi. Kei ka hi le huai in ka puak kaang zo hi, taciang ka tate sia no taw omkhawm nu hi. Ka khangno lai pan kipan tu dong na lampui uh hong seam zo khi hi. 3Hi sungah om khi hi. Ka sep ka vawt khat po ahi ngawl a om le TOPA le kumpipa a teal pa mai ah maw hong suan tavun. Mihing khat po ii khui ahizong, laa ahizong kong laak thong sak ngei ziam? Akua khat po hong theam ngei ziam? Ahibale kong nengniam ngei ziam? Khat po tung pan sumnguk kong saang ngei ziam? Hi bangin ka ngamta ngei le ka laak babang hong piak kik tu khi hi,” ci hi.\n4Mipite in zo a, “Hong theamin hong nengniam ngei ngawl ni hi. Kuama tung pan bangma hong la ngei ngawl ni hi,” ci uh hi.\n5Samuel ii a zo kikna pan, “Kei a sit baang ngawl het in nong mu uh sia TOPA le ama ii teal sa kumpipa in tetti hong pang tahen,” ci hi.\n“Hi ma hen, TOPA sia ka tetti uh hi,” amate in ci uh hi. *\n6Samuel in zom suak a, “TOPA sia Moses le Aaron teal khia a, Egypt pan na pu na pate uh hong pusuapui sia hi. 7Tu in na omna tek ah ding vun, TOPA mai ah maw kong sot natu in na phaw kik tu uh thu kong son masa tu hi, TOPA ii na pute uh a hutkhiat natu nasep lianpi hong sepna thu no kong phawk sak tu a, TOPA mai ah note maw kong suan tu hi. 8Jacob le a innkuanpuite Egypt ah a pai uh ciang Egyptte in na nengniam uh a, na pute uh in TOPA munah hu ngenin au uh hi, taciang ama in Moses le Aaron pai sak a, amate in Egypt ngam panin amate pusua in, hi ngamah teang sak hi. * 9Ahihang a mite in TOPA a Pathian uh mangil a, tasia ciang ama in Philistine te le Moab kumpipa le Hazor khuapi a teang ngalkap hon ukpi pa Sisera te in na pute uh sim sak in, zo sak hi. * 10Tua zawkciang amate in TOPA tungah au in hu ngen uh a, hi bangin ci uh hi, ‘Ko sia maw zo khu hi, banghangziam cile nang kung panin kiheak khu hi, TOPA, taciang Baal le Astarte te ii milim ka bia uh hi. Ka ngalte uh kung pan hong suatak tan, tasia ciang nangma kong bia tu uh hi!’ * 11Taciang, TOPA in Gideon pai sak, a zawkciang Barak, tua zawkciang Jephthah, a khak bel in kei hong sawl hi. Ko khat ii sim in na ngalte khut sung pan no kong suatak uh hi, taciangin ngam muang takin na teang uh hi. * 12Ahihang Ammonte kumpipa Nahash in no hong sim tu in a kithoai laitakin, TOPA sia na Kumpipa ahina pan na nilkhia uh hi, taciang kei munah, “Ko hong uk tu kumpipa khat dei khu hi,” nong ci uh hi. *\n13“Tu in hi sungah na teal sa na kumpipa om hi; na nget uh sia ama hi a, taciang TOPA in ama sia no hong pia hi. 14TOPA na Pathian atu sep sak in, a thu ngai in, a thupiak na ni uh a, no le na kumpipa in ama nung na zui uh le na theampo a dik a pha in hong piang tu hi. 15Ahihang TOPA ii pau na ngai bua uh a, a thupiakte na ni bua uh le ama sia no le na kumpipa hong langpan tu hi. 16Tua ahikom na dinmun uh kholet vun, tua hile TOPA ii sep tu na lianpite na mu tu uh hi. 17Tu hun sia khuakhal laitak hi kana ngawl ziam? Ahihang thu kong ngen tu a, TOPA in vanto le ngua hong puak tu hi. Hi bangin hong pian ciang kumpipa khat na nget thong uh sia TOPA tungah nasia takin maw nu hi ci in na kiphawk tu uh hi,” ci hi.\n18Tua ahikom Samuel in thu ngen a, tua ni ma in TOPA in vanto le ngua pai sak hi. Taciang mipi theampo in TOPA le Samuel kiita uh hi, 19taciang Samuel tungah, “Nong hesuakna in, ka thi ngawl natu TOPA na Pathian munah thu hong nget sak tan. Tu in mawna dangte tungsia ah kumpipa khat ka nget uh maw ka hi uh hunlam ka phawk uh hi,” ci uh hi.\n20Samuel in, “Lau heak vun, siatna khaatna taza in vawt na hi uh hangin, TOPA kung panin kiheak heak vun, ahihang na lungtang theampo uh taw ama na sep sak vun. 21A maan ngawl pathian te zuan heak vun; amate in hong hu thei ngawlin, hong hunkhia thei ngawl hi, banghangziam cile amate sia a tak hi ngawl hi. 22TOPA in ciliap huai takin kamciamna vawt zo a, ama in no hong nusia ngawl tu hi, banghangziam cile ama in no sia ama ii mite in hong hi sak tu a khensat zo hi. 23Kei ka hile note atu thunget sak nawn ngawl mawna ka vawt tu sia TOPA in khaam hi. Tua hi ngawl zaw in, no atu a pha le a maan thute kong hil tu hi. 24TOPA thu ni vun a, thumaan takin na lungtang theampo uh taw ama na sep sak vun. Na lianpi no atu hong sep sak te ciamtee vun. 25Ahihang mawna na vavawt lai uh le no le na kumpipa uh sia hong kisusia tu hi.


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Files by subject ✖Remove constraint Subject: Files by subject Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names The New York State Tenants & Neighbors Coalition ✖Remove constraint Names: The New York State Tenants & Neighbors Coalition


url: =Misiangtho Cecilia | Radio Veritas Asia\nLa siamte ahuh Misiangtho Cecilia in kumzalom 2 hunin Rome ah suak hi. Khantawn pasal neilo dingin khentat in a kiciam hangin a nulepa te in Valerian a kici tangval khat tawh teeng sak tentan uh hi. Mopawi bawl hunsung mahin Cecilia in alungsim sungah Pasian phatna la sa in om hi.\nA khan sunguh ah atawlngak ciangun, Cecilia in Valerian lungsim ki khel sak aa, nupa bangin omkhop loh ding thukim uh hi. Valerian in tuisawpna asan khit ciangin mang khat mu hi. Tua amang muhna ah Vantungmi khatin Cecilia geiah dingin Lingpaak tawh akibawl paakkual khat, Cecilia ii lungtungah a khuksakna mu hi.\nCecilia in Valerian ii naupa Tiburtius zong kikhel sak zo hi. 192 kum, Commodus in Pawlpi abawlsiat ciangin Valerian leh Tiburtius te unau kimanin Pagua Triopius a cihna mun ah paipihin that uh hi. Amaute nih a kithat zawh a sawt lo-in Cecilia zong man uh aa, Thukhenmang khat ahi, Prefect Almachius mai-ah ama upna kiciam sak uh aa, tua khit ciangin angawng pan thum vei satin sidektakin koih uh hi.\nCecilia asih ciangin aluang pen St. Callistus hanah vui uh a, hun khat ciangin Trastevere a om, St. Cecilia biakinn ah tuah kik uh hi. 1599 kum ciangin Cecilia ii luanghawm kisia lo-in a ihmu bangin a om ki mu hi.


url: =MY STORY- The Rebel: FILM THAK:SIAN ANGLAI AH\nFILM THAK:SIAN ANGLAI AH\nFilm: Sian anglai ah\nBawlkhia: Tears Gospel Video Ministry (TVM)\nDirector: Evan Lang Do Khup\nSum Beizah: US $ 5000\nZo Lasa :V.C Mang leh Nuamlek\nMithak lasak: Nuam leh Nembawi\nZomite lak ah kia hilo in Manipur a Zokam theilo Meitei te lak nangawn leh mun tuamtuam ah super HIT film ahi “Ngaih anglai ah” na bawlkhia Sia Do Khup makaihna a kibawlkhia mah ahi. Hih film pen naikal 2 a sau hitaseleh en dia PLAY na meek khit ciang in a beima tan nuamtak in ki ensuak ut pah hi.\nA ngeina bang in pupa tawndan a dawksak kia hilo in Khristian biakna in Zomite nuntakna a hoihlam ah hong khek dan leh Cope topa (lord) hong nutsiat ei a ding a hamphathuai mahmah ZOLAI kum 100 a cingta toh kisai ki teltak in I phattuamna, hamphatnate I phawkna ding leh ciapteh nadingin video kibawl ahi hi.\nEi Zomite pen I ZOLAI in hong gawm ding cih upna Cope topa in na nei hi. Tuhun in zong i zolai mah puahpha le hang ei Sihzang, Zo, Phaileng, Teizang leh Lamka mite pumkhat suah kikna leh kitel thak kikna hong tut ding in upna lian mahmah hi. Lamka, Manipur ah zong tua bangmah in pau tuamtuam om hi. I khua leh bawngbawng a pau I ngaihnat luatna in kigawm ding hatsatna hong tun hi cih zong a kilangsak hi.\nCope topa hun lai a, Ukpite (Innpite) leh Tapidawte (Christian) kikal thute zong kihel hi. Hih bang thute hel theih nadingin Ukpite' suan leh khak makaite in phalna a piak manin hih video pen picing tuam mahmah hi. Thangho leh Liando tangthu a lui luang banah Lentonghoih kisilna luita zong kidawksak in I Zo tangthu neihte thel bang hong thosak hi. Tua bek thamlo in Victoria mual zong a kicingtak in kilak hi.\nThangno (Cinlianthang), Cingno, Khualpu leh Pa Hang cih loh min hoih leh kilawm dang omlo hiam ci ing. Ngaih anglai series a bul pan kizang toto in hih film na ngawn ah kizang hi. Ahih hang in a limcingte (Actors) mi tuam ngen hong zang ahihman in flim star tampi I neihloh hi.\nFilm bawl pen Sia Khup in hong zoptoh jel na ding in thuum leh lamen hang. Bang hang thuum ding I cihleh, I minam ngeina te tuhun khangthak te a ding in kiciantak hong lakkhia in theihna hong guan ahihman in. Bang hang lam en ding, Sia khup in a film bawlte “anglai series” ahihna ah 'tunnu anglai leh na anglai’ cih I kampaute omlai hi in maw…\nKa theih milmial dawi leh kau toh kisai ki ciantak in hong lak hi. Nidang in ko zong ka huandai uah 'suangkua' ka suan ngei uhi. Kau benkhiat na ding cih ciang in ka theilel a kau neite bii le hang thak/tak sa ahihna hong kilangsak a, a keih nu sung pan a pawtkhiat leh ama pumpi ah a lutkikna pen tulai technology zang in hong lakkhiat pen siam sa sese ing.\nPhuisamna a zat a nungak nu tui in na taikha a nitum ma ngeingei a muhkik kul ahihdan leh Siampu kingaktak gige ahihloh na dawksak kia hilo in Pasian thu in kau hawlkhe thei hi. Leitung leh nna teng tung ah thunei ahihna kilangsak hi. A film ka etlai in hihbang in tawp ngel inte cih upna ka nei mok hi. Hong hi takpi. Ahihhang in hong kisau vei luatna in a nopna dau sak in thei ing. Khitui Gospel Team min a I theih English in Tears Gospel Video Ministry in a bawlkhiat ahihna ah TGVM cih ding a hoih hina pi TVM a ci uhi. Khitui luanna leh khasiatna pen a hang tuamtuam omthei ahihman in Tears toh Gospel khenlo hi ding in um ing. Tua in TGVM cih ding pen TVM cih hong suak hingel ding hi.\nDr JH Cope topa pen Sia Neng Dal in a limcing a, cope topa pau dan I ngaihsut leh Tedim LST kampau ki theisiam hi. Kampau bucing, complete sentence vive in pau se hi. Pha hi, pha hi cih bang hong zat “song lel buang pouh” ciang in 'nuihzat huai lah lunglut huai' khat suak hi. Phuisamna toh kisai a Vok muk atna, zuphihna, sisan toh kithoihna a taktak kimu nailo hileh zong muhna kineihloh hi.\nZawl kingaite pen hibang in kici thei uhi “mundang ah na leenglat ding peuh hong phal kei mawk hang ei. A bang ci hiam aw” kei zong “ tuabang seem”. A it theihna deihkhoplo in “a tamzaw in hong itthei leng ci ci lai ing ei. Nang a ka hihloh khak ding ngaihsun ngam vet keng” hong cih ciang in I koitak hiam khat hong dawtkha bang hi.\nEnglish te pen zek hau mahmahte ahihman un ei dawi leh zek toh kisai Cope topa in a theihsiam mahmah hi. Zi helna ding a ‘Zu thol piakna, genzia leh ki nolhkikdan’ zong hong lak hi.\nA tangval pen kaunei nam na hi citciat se ahihman in khatvei a ngaihzawngnu’ nu hong petkha hi. Suangkhaw pak toh encian pah in, a ci thaksa ahihman in pet a om cih a cianta hi. Ngamatna Ngen (len)toh khuh in, kipuankhia ding in ngen uhi. A tangval pa’n bel a keih lam a theikei hi. I pu I pa gamh teng a luahsuk I hihleh lauhuai leh pilvan huai mahmah ding hitah ei maw cih ngaihdan hong neisak hi. Tua bang in kaunei ahi cih a kitheih ciang in a tangval pen Lou lamah a giak mang dildel hi. A puante lou nasep puan a bang kei deuh a hiven!\nKa pian phung dam tuibang sianglo a, na paal lo lah himok ing ei ci in lakmai launkhi in a zeel hi.\nBuktau ah lungzuanglua kisa in hong khuang ngeungeu hi:\n“Ngaih toh ka ton nop man in ka tunnu aw,\nTuanglam nih ka, luitui bang gawm nuam ing e,\nTuanglam nih ka, luitui bang gawm nuam ing a,\nKhohlo vangla gi ki zomsak nuam ing e”\nA nungak pen ut hetlo himahleh pumzawn in Ni nungzui in pasal a neisak uhi. Ni nungzui pen na haksa thei mah hi inte. Damlohna a hong tuak ciang in hibang in kiho uhi. “Bang ci khosak ding I hiam? Hong ngailo lua maw?” cih kampau hong pawt zawzen hi.\nGalngam dawi ai bang in a kiciam na uh “Pasal dang a neihsan leh gaal ten a (pasal) ngawng tan henla khomual ah a lu kisuangta hen” cih himok hi. Ki it kingai na ngawn I ki theihcian loh ciang in, ‘Ken bangtan na thuakkhin na theihloh pi’ cih banah ‘Ki awisam ciai maw’ cih theih mah hi.\nCopte topa in ei Zomite nam niamcikte hong itna pen lamdang hi. Tua mah bang in nungak leh tangval kingaihna zong theih baih tuahlo hi. A nungak pa toh a zawlpa hong kikum uh a, ‘Bang ci gen ding I hia zawl cih in kikum ngekngek uhi. Siampu in a phuisam sa van toh a tat leh a nungak pen am biangbuang na pan a hong dai geih hi.\nA kiciamna uh khauh lua ahihman in, Galngam dawi pen tua dawi mah in kibawl (kithoih) ding hong kul hi. Laitah theihna hileh zong, lampi dang omlo ahihman in hong hih ngam giap hi. Samzang botkhiat pen nithum ni nitum ma in a lu tung ah koih kik ding cih ahi. Nitum ma in a muh keileh a 'pai' taktak ding ahihman in a nungak in, ‘na muta hiam’ ci in dot leh muh ding utlua leh hanciamlua ahihman in ‘ Mu naikei deuh ing ei’ a cise hi.\nSih ding ngak a nungaknu gim mahmah ta ahihman in ‘ka nuntakna a bei ma tan hong tawi in maw u Thang' ci ngiau hi. Sun ni kei din na khawl aw. Lenmual liamlo aw. Lianu kha phamta ding; lung lau veng ka sen ngaih/tunnu aw, cih hong himok ahihman in Pa Hang hong kipan a, Siampu kiang ah ‘ka tanu hong bum lup sak himok ciai, na phung leh nam hong vat mang ding hi'ng' a cihleh a zawl, Siampu in, ‘Pasian lungzai in thei in ciai. k thum pau leng ding gaw pah ding hite’ ci hi.\nA tawp tungta, hihtheih om nonlo a mangbang tak in a om laitak un Cope topa hong tung geih in. Pasian min in dawi leh kaute hawlkhia in damna a ngahta hi. Hi bang na lamdang a muh ciang in dawi siampu in a sepna nusia hi. Dawi leh kaute paikhe ding a I sung ah Khasiangtho teng ta ahihman in 'dawi leh kau nei' cih a om non kei hi.\nDr. JH Cope: 1882, Nov 21 in suak. 1908, Dec 21 in Zogam Haka hong tung. 1910, Nov 01 in Tedim hong tung a Zomite lak ah na hong sem in 1938, June 11 in a muan leh ama Na a sep Pasian kiang hong paisan ta hi.\nHih film tungtawn in ka muhkhiat khat: Mualsuang bawl na ding a suang leh cement hoihtak zang in sum tampi bei a bawl ahihsang in hibang a thu manpha Video in mual bawl ding mah hi ci ing.\nRating pethei ding a cinna nei hi leng tampi tak pe ding hi ing.\nKi zopna ding in khituigospel@gmail.com cih ahi a, a thu kicingzaw in http://www.tearsgospel.com ah TVM toh kisai thuthak kimu thei hi.\nPosted by Kamzalian Tomging at 09:50


url: =US kumpi in Syria gamsung “Tomahawk Missile” thaupi tawh kap kipanta ~ ZD :: ZOMI DAILY\nposted on 7 April 2017 at 10:38 am Lomkholna: News, Sawltak, Syria, World\nSyria gamsung ah zatding akiphallo Chemical Weapons te kizang veve in, khuasungmi tampitak in sihlawh uhhi. Tuabang gamtatna te athuhkikna in United States in Thursday zanlam in Tomahawk Missile thaupi zangin Syrian Government kapta uh cih Fox leh NBC News pan kiza hi.\nPresident Donald Trump in Syria gamsungah Chemical Attack kibawlin Civilian tampi in sihlawh ahih manin, tuate Military Strike bawlding in thu kapia hi ci’n genkhia hi. Syria gamsung ah tualthahna, sisan naisan luanna te beisak tading hihang ci’n tangko khiata hi.\nMediterranean Sea tuipitung aom U.S. Warships tembaw 2 tungpanin Syria gamsung ah Tomahawk Missile thaupi 59 vei ki lawnkhinta hi ci’n NBC News te’n pulakkhia uhhi.\nU.S. Officials te’n agenkhiatna ah hih thaupi tetawh akikap pen mihing hilozaw in, Aircraft vanleng tuamtuam leh khuasung Infrastructure te akikap hizaw cihi. Vanleng taina Runway leh Gas Fuel Pumps tezong kikapkha cih kiza hi.\nSyrian State TV inzong Friday ni in agenkhiatna ah “American Aggression” te’n Syrian Military Base te’n ngimin Missiles thaupi honkhattawh keksa in hongkoih uh ci’n genkhia hi.\nTomahawk kici agamlapi kaptheihna Missile thaupi te 50 valbangin Syria, Homs khuapualam aom Shayrat Airbase pen ngimsa in koihkhin uh cihi.\nAbeisa Tuesday ni in Chemical Weapons kizatna hangin Syria gamsung ah khuasungmi, tualsungmi “Civilians” tampitak in sihlawh uhhi. Asi bekbek pen Fox News te genna ah mi 72 phakhin ci uh a, tualak ah numei naupang tampitak kihel cihi.\nPresident Donald Trump inzong Florida, Mar-a-Lago panin agenkhiatna ah Syria Assad Government in ahuhding aomlo numei naupang tampitak Chemical Weapons tawh bawlsia uhhi.\nPasian bawlsa a it huai naupangno te hihbangin bawlsiatding, thuaksakding hilo hi ci’n Donald Trump in genkhia hi.\nAlso read: Australia gamsung aom Airport te ah Security Check ki limbawl mahmahding ~ ZD\nBreaking News pan tuateng kizaphot a, athu akicing in akizakbeh ciangin Update kik zelzel ni. ZD Sawltak #zomidaily\nPrevious: Vondeih Kep Ding – 106 (Dimno’ Pa)\nNext: Colombia gamah mencim hangin mi 306 si, naupang 92 kihel ~ ZD


url: =Na thauval ding kidawm in :: ZOMI DAILY\nposted on 29 March 2015 at 1:54 am Lomkholna: Health, News, Sawltak\n“United Nations Food and Agricultural Organization” kankhiatna ah United States pen leitung ah mithauval (Obese) atampenpen gam hinawnlo hi ci’n Report uhhi. Leitung ah mithauval atampenpen gam ahihleh Mexico gam hita ci uhhi.\nMexico gamsung aom mihing Population ii 32.8% pen mithauval (Obese) in ki ciamteh hi. Kum 20 tungsiah te ii Body Mass Index (BMI) pen 30 val hamtangpha cimawk hi. Tua ahih manin United States sangin tamzawta uhhi. United States sungah mithauval in akiciamteh pen Population ii 31.8% ahihi.\nLeitung mithauval atampen athumna ahihleh Syria gam hi a, Population ii 31.6% pen athaulua Obese in ki ciamteh hi. Tuazom ah Venezuela leh Libya te hi uh a, hih gamnih pen 30.8% ahihi.\nZogam ah Zomi te athau kingkeng khawng kimuleh hoih kisa mahmah in, “na thau in, nahoih ciai” kicinong hihang. Gamdang ah mithau leh mithauval khawngpen hoih kisa masakhollo hi.\nMexico gambang ah mithauval atamna pen cidamna tawh akituakding ann leh tui nezolo uh ahih manin, cidamlo (Malnourished) in apumthau kingkung gawp uhhi kicihsan lel hi. Mithau tepen acidam penpente himasa hetlo ahih manin, thauluatkhawng nuamluatding himasa khollo hi.\nMexico’s National Nutrition Institute pan Physician khat ahi Abelardo Avila in agenkhiatna ah “Mithauval ihcihte pen acidam khollo Malnourished te hizaw hi a, mizawng te sungah Malnourished kitam ahih manin, mithauval tammahmah hi” ci’n genkhia hi.\nMexico gamsung ah kumkhat in zunkhum (Diabetes) tawh asi pen mi 70,000 pha cimawk a, kum 6 sung migilo Gangster te thahlup sangin, zunkhum in kumkhatsung athahlup tamzaw ci uhhi.\nUnited Nations in leitungbup Level tawh a et uhciang in leitungbup aom mikhempeuh Total Population ii 12% pen mithauval (Obese) hi cimawk uhhi.\nAlangkhat lamah enkikleng leitung ah mithauval atawm penpenna gam ahihleh Japan gam hi a, Japan Population ii 4.5 bekbek mithauval in ki ciamteh hi.\nTua hi in thauluat khawngpen ahoih himasalo a, nathauluat leh naci adamlohna khat aomkhawng hikhathei dinghi. Thauluatpen kipaakding hilo a, kidopding hizaw hi. ZD Sawltak 2013-07-10\nSource: United Nations Food and Agricultural Organization’s 2013 State of Food and Agriculture Report\nPrevious: Zunkhum adingin a hoih khai gah te\nNext: Zomi te vaisah sak mahmah Zu\nMyanmar, Yangon khuasung aom Sule Square ah amasapen Starbucks Coffee sai kihongding\nChristian Hymn te’ tangthu: Nang’ Deih Bang, Topa!\nKhangno, IT le Crazy ~ Nang Kim Mang


url: =US gamsung Virginia State ah thua kikapna piang, mi 2 si :: ZOMI DAILY\nposted on 1 April 2016 at 11:01 am Lomkholna: News, Sawltak, USA, World\nUS gamsung Virginia State ah thau kikapna omzel a, mi 2 in sihlawh in adang mi 2 liam cih Fox News pan kiza hi. Hih thau tawh kikapna pen Virginia State ii khuapi ahi Richmond City sung aom Greyhound Bus Terminal khatpan hi a, Thursday ni thupiang ahihi.\nVirginia State Police Superintendent Col. Steven Flaherty ii genkhiatna ah thautawh akikaplum ahi kum 37 apha Chad Dermyer pen State Trooper khat hi a, dailenbuk sungah kikaplum cihi.\nBus Station gei tengah Trooper Training mi tampi in aneih laitak, Chad Dermyer pen teeltuam in aki kaplum cihi. Thautawh akappa pen a innkuan pihte aki theihcian mateng amin kua cih ki pulak khianai loding cihzong kiza hi.\nVirginia Commonwealth University Medical Center te’nzong hih kikapna pan aliam te kokiang ah hongki puak hi ci’n genkhia uhhi.\nAgei aom te genkhiatna ah hih thau kikapna apian ciangin palik mawtaw hongtaipah zangzang a, thau tawikawmsa in palik te ki gualpheipah uh cihi. Tuapan in thau tawipa zong akikaplum hihtuak hi.\nAveng ah aomte genna ah thau kikap pen 10 vei valbang thauging kiza a, mi kuziahziah in ki patauman mahmah cihi. Khualzinding Bus ngak in adang mi 200 valbang agei ah om himah taleh tuate bangmah kikap khalo cihzong kiza hi. ZD Sawltak #zomidaily\nPrevious: US gamsung khualzinna pawlkhat – 90\nNext: Zomi te leh Kawlgam kumpi thak ~ Kuppihna\nThupha Ngah Minam ~ Cin N. Lian\nMi Tawh Kikholh Ciang ~ Hau Za Cin


url: =Kachin Pastor 2 Thong Kumh 4 ~ Thu Tatuam (Siyin News)\nKachin Pastor 2 Thong Kumh 4\nSaturday, October 28, 2017 Kawl Ngam Thu, Tapidaw Taw Kisai 1 comment\n2016 Kawlngam saksang, North Alliance te le, Kawlngalkap te kikaap hun sung, media lamlak tapidaw sya 2 sia thong kumh 4 taaksak tu ci thukhen uh hi.\nHi Kachin syate 2 (Khat Pastor, khat Khangno lampui) te sia, Kachin Baptist Association khutnuai pan syate ahikom, KBC in Oct 30,2017 ni thukikupna nei in Kawl thuneite tungah hesuak ngetsak sawm uh hi.\nNorth Alliance sungah (Kachin Independence Army (KIA), Ta’ang National Liberation Army (TNLA), Myanmar National Democratic Alliance Army (MNDAA), and the AA kici Rakhine hiamtoaite kihel uh hi.\nibu winda October 29, 2017 at 11:49 PM